Príloha č. 1 súťažných podkladov

**Opis predmetu zákazky, technické požiadavky**

**Čistopisy dokladov Slovenskej republiky**

1. **Predmet zákazky**
   1. **Predmetom zákazky je vývoj, výroba a dodávka** **čistopisov dokladov SR vo formáte ID 1 a ID 3 a to najmä týchto:**

|  |  |  |  |
| --- | --- | --- | --- |
|  | **Zaradenie podľa CPV** | **Názov predmetu zákazky** | **Jednotkové množstvo** |
|  |  | **Čistopisy dokladov formátu ID1** |  |
| 1. | **22455000-4** | Občiansky preukaz | kus |
| 2. | **22456000-1** | Povolenie na pobyt | kus |
| 3. | **22455000-4** | Alternatívny autentifikátor | kus |
| 4. | **22455000-4** | Služobný preukaz | kus |
| 5. | **22454000-7** | Vodičský preukaz | kus |
| 6. | **22455000-4** | Osvedčenie o evidencii vozidla | kus |
| 7. | **22455000-4** | Zbrojný preukaz | kus |

|  |  |  |  |
| --- | --- | --- | --- |
|  |  | **Čistopisy dokladov formátu ID3** |  |
| 8. | **22451000-6** | Cestovný pas | kus |
| 9. | **22451000-6** | Diplomatický pas | kus |
| 10. | **22451000-6** | Služobný pas | kus |
| 11. | **22451000-6** | Cudzinecký pas | kus |
| 12. | **22451000-6** | Cestovný doklad pre cudzinca - Dohovor 1951 | kus |
| 13. | **22451000-6** | Cestovný doklad pre cudzinca - Dohovor 1954 | kus |

**Predpokladané množstvo**

|  |  |  |  |
| --- | --- | --- | --- |
|  | **Názov predmetu zákazky** | **Predpokladané množstvo na 1 rok** | **Predpokladané množstvo na 4 roky** |
|  | **Čistopisy dokladov formátu ID1** |  |  |
| 1. | Občiansky preukaz | 700 000 | 2 800 000 |
| 2. | Povolenie na pobyt | 80 000 | 320 000 |
| 3. | Alternatívny autentifikátor | 300 | 1 200 |
| 4. | Služobný preukaz | 5 000 | 20 000 |
| 5. | Vodičský preukaz | 150 000 | 600 000 |
| 6. | Osvedčenie o evidencii vozidla | 780 000 | 3 120 000 |
| 7. | Zbrojný preukaz | 50 000 | 200 000 |
|  | **Čistopisy dokladov formátu ID3** |  |  |
| 8. | Cestovný pas | 460 000 | 1 840 000 |
| 9. | Diplomatický pas | 700 | 2 800 |
| 10. | Služobný pas | 700 | 2 800 |
| 11. | Cudzinecký pas | 500 | 2 000 |
| 12. | Cestovný doklad pre cudzinca - Dohovor 1951 | 300 | 1 200 |
| 13. | Cestovný doklad pre cudzinca - Dohovor 1954 | 300 | 1 200 |

Množstvo bude upresňované, podľa potrieb verejného obstarávateľa, aktuálneho stavu skladových zásob a reálneho vývoja požiadaviek občanov Slovenskej republiky, v realizačných zmluvách uzatvorených na základe rámcovej dohody, ktorá bude výsledkom tohto verejného obstarávania a to počas 48 mesiacov, resp. do vyčerpania finančného limitu, podľa toho, ktorá skutočnosť nastane skôr, podľa predmetnej rámcovej dohody.

* 1. **Špecifikácia požiadaviek na čistopisy dokladov SR formátu ID 1**

**Všeobecné požiadavky na čistopisy**

Všeobecné požiadavky na čistopisy sú množinou požiadaviek, ktorú musia spĺňať všetky požadované čistopisy, menovite:

1.2.1 OP (eID) – občiansky preukaz

1.2.2 eDoPP – povolenie na pobyt

1.2.3 AA – alternatívny autentifikátor

1.2.4 SP – služobný preukaz

1.2.5 VP – vodičský preukaz

1.2.6 OoE I – osvedčenie o evidencii časť I

1.2.7 ZP – zbrojný preukaz

**Čistopisy dokladov, položky, texty a ich rozmietnenie musia**

vychádzať zo súčasnej verzie dokladov v súlade s platnými právnymi dokumentami Európskeho parlamentu a Rady (EÚ), EÚ a platnými zákonmi SR súvisiacimi s národnými dokladmi

**Súlad s normami**

Čistopisy dokladov musia byť vyhotovené minimálne v súlade s nasledovnými štandardami:

* ICAO 9303 štandardom Medzinárodnej organizácie pre civilné letectvo (aplikovateľné časti)
* ISO/IEC 7810
* ISO/IEC 7816
* ISO/IEC 14443
* ISO/IEC 10373
* ISO/IEC 18013
* ISO/IEC 18092

Čistopisy dokladov musia byť vyhotovené vo formáte karty ID-1 minimálne podľa uvedených noriem.

Čistopisy dokladov musia spĺňať v čase ich dodania všetky platné normy a všeobecne záväzné predpisy, teda aj tie, ktoré nadobudnú platnosť až po podpise rámcovej dohody, ktorá bude výsledkom tohto verejného obstarávania.

**Špecifikácia materiálu čistopisov dokladov**

* Materiál karty bude 100% viacvrstvový polykarbonát vhodný na laserové gravírovanie, zložený z bielych a transparentných polykarbonátových vrstiev bez opticky zjasňovacích činidiel, nereagujúci v UV žiarení. Všetky polykarbonátové vrstvy tvoriace telo karty musia byť vzájomne spojené pomocou tlaku a tepla bez použitia lepidla, pričom medzi susediacimi vrstvami vznikne polymérová väzba, zabraňujúca rozvrstveniu kompozitu. Pokiaľ to bude technologicky nevyhnutné, pripúšťa sa použitie adhezív v mieste aplikácie elektronického čipu a DOVID prvku.

**Základné požiadavky na ochranné prvky čistopisov dokladov**

* Materiály čistopisov, grafické vyhotovenie, texty, použité techniky vyhotovenia, ochranné prvky, povolené tolerancie, kvalita vyhotovenia, vrátane kompatibility s personalizáciou laserovým gravírovaním v NPC, musia vychádzať a byť minimálne na rovnakej úrovni ako majú v súčasnosti používané čistopisy dokladov.
* Grafický dizajn čistopisov dokladov bude vytvorený líniovou grafikou vyhotovenou ofsetovou tlačou priamymi farbami použitím odtieňov, ktoré sú náročné na napodobnenie na dostupných tlačiarňach (mimo CMYK spektra).
* Bezpečnostný grafický dizajn je postavený na ultratenkých líniových/gilošových motívoch, ktoré tvoria minimálne 80 percent ofsetovej grafiky. Ďalšie atribúty zabezpečenia grafického dizajnu sú v podobe korešpondujúcej sútlače jednotlivých farieb, irisových prechodov, zakomponovaných mikrotextov a UV ochrany.

**Pri návrhu dizajnu požadovaného čistopisu dokladu je potrebné dodržať tieto základné princípy:**

* Ochranné prvky musia byť ľahko verifikovateľné aj bez špeciálneho zariadenia (pohľadom, hmatom, naklonením).
* Základ grafického dizajnu čistopisov dokladov a jeho farebné vyhotovenie musia vychádzať z grafického dizajnu v súčasnosti vydávaných dokladov vodičských preukazov, osvedčení o evidencii časť I, občianskych preukazov   
  a povolení na pobyt.
* Ochranné prvky musia byť aplikované tak, aby s grafikou čistopisov dokladov tvorili harmonický súlad vrátane farebnosti. Zmeny alebo použitie novších a modernejších ochranných prvkov budú možné len po odsúhlasení verejným obstarávateľom.
  + 1. **Technická špecifikácia - Občiansky preukaz**

**Požiadavky na čistopis**

Materiál čistopisu dokladu, grafické vyhotovenie, texty, použité techniky vyhotovenia, ochranné prvky, povolené tolerancie, kvalita vyhotovenia vrátane personalizácie musia vychádzať a byť minimálne na rovnakej úrovni ako má v súčasnosti používaný čistopis dokladu. Bližší popis ochranných prvkov je uvedený v popisnej knižke občianskeho preukazu. Návrh rozmiestnenia políčok na občianskom preukaze musí zohľadňovať požiadavky ICAO 9303 na rozmiestnenie obsahu v zónach I až V.

Všetky komponenty a súčasti čistopisu musia byť vytvorené tak, aby spolu s grafikou tvorili harmonický súlad vrátane farebnosti. Cieľom je vytvoriť zladenú kompozíciu grafických komponentov a ochranných prvkov zohľadňujúcich vysoký stupeň technickej ochrany tak, aby dizajn toho ktorého čistopisu dokladov spĺňal bezpečnostnú a estetickú funkciu.

Jednotlivé míľniky tvorby čistopisu od grafického dizajnu, farebnosti, kvality tlače, DOVID-u, OVI prvku, reliéfnych štruktúr budú predmetom odborných konzultácií predávajúceho s kupujúcim. Kupujúci má právo neodsúhlasiť navrhované komponenty a požadovať zmeny v zmysle požiadaviek uvedených v predchádzajúcom odseku.

**Čistopisy dokladu musia byť v súlade**

* s rezolúciou zástupcov vlád členských štátov EÚ, ktorí sa zišli v rámci Rady č. 2000/C 310/01 zo 17. októbra 2000
* s Nariadením rady (ES) č. 2252/2004 z 13. decembra 2004 o normách pre bezpečnostné znaky a  biometriu v pasoch a  cestovných dokladoch vydávaných členskými štátmi v znení Nariadenia Európskeho parlamentu a Rady (ES) č. 444/2009 z. 28. mája 2009 a  konečného rozhodnutia komisie č. C (2005) 409 z  28. februára 2005   
  a rozhodnutia komisie č. K(2006) 2909 z  28. júna 2006, ustanovujúce technické špecifikácie noriem pre bezpečnostné znaky a biometriu v pasoch a cestovných dokladoch vydávaných členskými štátmi
* s Nariadením Európskeho parlamentu a Rady (EÚ) 2019/1157 z 20. júna 2019 o posilnení zabezpečenia preukazov totožnosti občanov Únie a dokladov o pobyte vydávaných občanom Únie a ich rodinným príslušníkom vykonávajúcim svoje právo na voľný pohyb
* so zákonom č. 395/2019 Z. z. o občianskych preukazoch a o zmene a doplnení niektorých zákonov
* so zákonom Národnej rady Slovenskej republiky č. 63/1993 Z. z. o štátnych symboloch Slovenskej republiky   
  a ich používaní v znení neskorších predpisov
* strojovo čitateľná zóna (MRZ) musí byť vyhotovená v súlade s ICAO 9303
* zóna pre číslo pre prístup ku karte (CAN) musí byť vyhotovená v súlade s ICAO 9303.

**Materiál karty**

* polykarbonát vhodný na laserové gravírovanie, zložený z bielych a transparentných polykarbonátových vrstiev bez opticky zjasňovacích činidiel, nereagujúci v UV žiarení. Všetky polykarbonátové vrstvy tvoriace telo karty musia byť vzájomne spojené pomocou tlaku a tepla bez použitia lepidla, pričom medzi susediacimi vrstvami vznikne polymérová väzba, zabraňujúca rozvrstveniu kompozitu. Pokiaľ to bude technologicky nevyhnutné, pripúšťa sa použitie adhezív v mieste aplikácie elektronického čipu a DOVID prvku
* čip s duálnym rozhraním (čipová platforma bude zhodná ako pre eID).

**Grafika**

* Pre bezpečnostný dizajn čistopisu je potrebné vytvoriť líniovú grafiku vyhotovenú ofsetovou tlačou priamymi farbami použitím odtieňov, ktoré sú náročné na napodobnenie na dostupných tlačiarňach (mimo ich CMYK spektra).

Grafika bude obsahovať:

* ultratenké líniové motívy – minimálne polovica (50%) týchto liniek musí mať šírku do max. 35 mikrometrov, ostatné môžu mať šírku do max. 40 mikrometrov
* militexty a mikrotexty
* UV prvky
* antikopírovacie prvky

**Tlač – predná strana**

* ofset – min deväť farieb, pričom:
* min štyri farby (VIS)
* min dve farby v irisovom prechode (VIS)
* min dve UVA-UVB farby plus jedna UVC farba
* sieťotlač – OVI prvok s výraznou farebnou zmenou zo zlatej do zelenej

**Ďalšie špecifiká – predná strana**

* + - * priehľadný DOVID – obsahujúci minimálne funkcionality súčasného dokladu ID SR: 90º farebnú zmenu, vysokodifraktívne farby, vysokodifraktívne pohybové animácie
      * pozitívna/vystúpená reliéfna štruktúra s veľkosťou znakov do max. 500 mikrometrov, minimálne v rozsahu súčasných ID SR, pričom v mieste podoby držiteľa nesmie narúšať personalizáciu
      * číslo čistopisu – jedinečné číslo čistopisu dokladu vytvorené laserovým gravírovaním, ktoré tvorí 8 znakov – dve písmená a šesť číslic, pričom posledná číslica je kontrolná. Číslo nesmie byť prekryté ochrannými prvkami, ktoré by sťažili jeho identifikáciu personalizačným zariadením. Algoritmus tvorby kontrolnej číslice bude oznámený úspešnému uchádzačovi
      * zóna pre číslo pre prístup ku karte (CAN) musí byť vyhotovená v súlade s ICAO 9303

**Tlač – zadná strana**

* **ofset** – min osem farieb, pričom:
* min štyri farby (VIS)
* min dve farby v irisovom prechode (VIS)
* min dve UVA-UVB farby
* **sieťotlač** – OVI prvok s výraznou farebnou zmenou zo zlatej do zelenej

**Ďalšie špecifiká – zadná strana**

Kontakty čipu (pozícia v zhode s ISO/IEC 7816-2:2007)

**Požiadavky na pamäťové médium – čip s duálnym rozhraním**

Čip s duálnym rozhraním a operačný systém musí podporovať koexistenciu týchto aplikácii na čipe:

* „ICAO aplikácia“ pre elektronické strojovo snímateľné cestovné doklady (eMRTD),
* eID aplikácia a
* aplikácia pre účely autorizácie úkonov prostredníctvom kvalifikovaného elektronického podpisu (KEP) v zhode s nariadením EÚ č. 910/2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (eIDAS).

Čip a operačný systém dokladu eID, eDoPP, eMPS, AA a SP musí spĺňať nasledujúce normy a štandardy:

* ISO/IEC 14443 A/B
* ISO/IEC 18092 – pasívny mód
* ISO/IEC 7816 Identification cards — Integrated circuit cards
* CEN/TS 15480-1:2007, Identification card systems – European Citizen Card – Part 1:Physical, electrical and transport protocol characteristics
* CEN/TS 15480-2:2007, Identification card systems – European Citizen Card – Part 2: Logical data structures and card services
* Advanced Security Mechanisms for Machine Readable Travel Documents, BSI TR-03110-Part 1, Part 2 and Part 3 version 2.10
* Čip a operačný systém musí podporovať mechanizmy pre strojovo snímateľné cestovné doklady špecifikované v siedmej edícií ICAO Doc 9303 – časť 11, prípadne iných aplikovateľných častiach.

**Požiadavky na čip**

* + HW:
    - Pre zachovanie maximálnej kompatibility a kontinuity so súčasnou čipovou platformou schválenou v projekte OPIS *Elektronická identifikačná karta* je nutné, aby novú HW platformu čipu tvorila aktuálna nástupnícka generácia vhodná na účely multiaplikačnej karty s duálnym rozhraním
    - Čip musí byť certifikovaný podľa Common Criteria for IT Security Evaluation (CC) na úrovni EAL 6+
    - S ohľadom na materiálové vyhotovenie karty a očakávanú dobu životnosti dokladu až 15 rokov, čipový modul nesmie byť fyzicky prepojený s hlavnou anténou karty pomocou galvanického mechanického spoja.
    - Čipový modul Pre zachovanie maximálnej kompatibility a kontinuity so súčasnou čipovou musí vedieť komunikovať s hlavnou anténou karty bezkontaktným spôsobom pomocou rádiofrekvenčnej komunikácie využitím technológie indukčnej väzby.
    - Kapacita stálej (non-volatile) pamäte čipu je minimálne 448 kByte
  + SW:
    - Je nutné, aby bola čipová platforma (HW a SW) kompatibilná s riešením, ktoré je v súčasnosti nasadené a používané. V nasadenom riešení je používaný čip s operačným systémom CardOS. Čistopisy musia byť pripravené na doplnenie čipu s kontaktným alebo duálnym rozhraním, ktorého HW a SW bude zhodný s aktuálne vydávaným občianskym preukazom s čipom (CardOS) alebo čipu s kontaktným alebo duálnym rozhraním s alternatívnou platformou, ktorá bude kompatibilná s existujúcou infraštruktúrou (aplikačné programové vybavenie a aplikácie používané na účely personalizácie a kontroly v Národnom personalizačnom centre MV SR, eID autentifikačný systém, vydávanie kvalifikovaného certifikátu ku kľúčovému páru vygenerovanému v čipe eID karty, infraštruktúra verejných kľúčov CSCA, infraštruktúra verejných kľúčov CVCA, služby poskytované kvalifikovaným poskytovateľom dôveryhodných služieb, aplikačné programové vybavenie eID klient pre prácu s kartou vrátane upraveného aplikačného programového vybavenia eID klient pre účely systému eZdravie atď.) autentifikácie a autorizácie v elektronických službách verejnej správy, zdravotníctva a elektronického obchodu.
    - Inicializácia čipov bude vykonaná vopred dohodnutým kľúčom jedinečným pre výrobcu a NPC.
* Certifikácie, konformita a kontinuita záruk:
  + Najneskôr v momente vydávania bude produkt (čipová platforma pozostávajúca z uvedeného HW a SW) certifikovaný v súlade s platnou legislatívou EÚ a aktuálnymi štandardami, na ktoré odkazuje:
    - certifikovaný v súlade s technickými špecifikáciami stanovenými vo vykonávacom rozhodnutí Komisie C(2018)7767, na ktoré odkazuje nariadenie EÚ č. 2019/1157 o posilnení zabezpečenia preukazov totožnosti občanov Únie a dokladov o pobyte vydávaných občanom Únie a ich rodinným príslušníkom vykonávajúcim svoje právo na voľný pohyb, podľa pravidiel rámca Common Criteria voči relevantným ochranným profilom ako produkt pre elektronický strojovo snímateľný cestovný doklad (eMRTD) s „ICAO Aplikáciou“ využívajúcou Extended Access Control verzie 1 (EACv1) s „Password Authenticated Connection Establishment“ (PACE) podľa:
      * + Common Criteria ochranného profilu pre eMRTD s ICAO aplikáciou s EACv1, s PACE [BSI-CC-PP-0056-V2-2012]
        + S profilom ochrany PACE, kde funkcia PACE definuje zabezpečený kanál pre komunikáciu s držiteľom karty. PACE definujú ochranné profily podľa [BSI-CC-PP-0056-V2-2012-MA-02] a [BSI-CC-PP-0068-V2-2011- MA-01]

a tiež s overením fungovania ICAO aplikácie prostredníctvom konformity testov a funkčnej evaluácie podľa:

* + - * + Kap. 6 a 7 v ICAO Doc 9303 7. edícia, časť 9
        + BSI TR-03105 časť 3.2: Testovací plán pre eMRTD s EACv1.
    - certifikovaný ako kvalifikované zariadenie na vyhotovenie elektronického podpisu (QSCD) v súlade s nariadením EÚ č. 910/2014 o elektronickej identifikácii a dôveryhodných službách pre elektronické transakcie na vnútornom trhu (eIDAS) a normami posudzovania bezpečnosti zariadení na vyhotovenie kvalifikovaného podpisu a pečate uvedenými vo vykonávacom rozhodnutí komisie (EÚ) č. 2016/650 prostredníctvom EN 419 211 profilov ochrany pre zariadenia na vyhotovenie bezpečného podpisu, minimálne v rozsahu:
      * + EN 419 211 – 2:2013 Profily ochrany pre zariadenia na vyhotovenie bezpečného podpisu. Časť 2: Zariadenie s generovaním kľúča, [BSI-CC-PP-0059-2009-MA-02]
        + EN 419 211 – 4:2013 Profily ochrany pre zariadenia na vyhotovenie bezpečného podpisu. Časť 4: Rozšírenie pre zariadenie s generovaním kľúča a dôveryhodným kanálom k aplikácii na generovanie certifikátov, [BSI-CC-PP-0071-2012-MA-01]
        + EN 419 211 – 5:2013 Profily ochrany pre zariadenia na vyhotovenie bezpečného podpisu. Časť 5: Rozšírenie pre zariadenie s generovaním kľúča a dôveryhodným kanálom k aplikácii na vyhotovenie podpisu, [BSI-CC-PP-0072-2012-MA-01]
  + Najneskôr v momente obstarávania musí už byť produkt pozostávajúci z uvedeného HW a SW v procese evaluácie podľa pravidiel rámca Common Criteria voči vyššie uvedeným ochranným profilom, pokiaľ už nie je takto evaluovaný.
  + V prípade použitia evaluačných technických správ (ETR) pre účely certifikácie produktu ako kvalifikovaného zariadenia na vyhotovenie elektronického podpisu (QSCD) v súlade s nariadením EÚ č. 910/2014 eIDAS a normami posudzovania bezpečnosti zariadení na vyhotovenie kvalifikovaného podpisu a pečate uvedenými vo vykonávacom rozhodnutí komisie (EÚ) č. 2016/650 oprávneným subjektom alebo autoritou na národnej úrovni s päť ročnou exspiračnou dobou, tiež zabezpečiť kontinuitu platnosti všetkých záruk a aktuálnosti všetkých ETR súvisiacich s produktom pozostávajúcim z uvedeného HW a SW vyžadovaných pre udelenie opätovnej certifikácie alebo predĺženie platnosti certifikácie produktu ako QSCD oprávneným subjektom alebo autoritou na národnej úrovni s výsledkom evaluácie a to aspoň v ročnom predstihu pred uplynutím päť ročnej exspiračnej doby QSCD certifikácie.

Personalizácia čipu a jeho OS musí byť integrovateľný do existujúceho personalizačného procesu v NPC. Inicializácia čipov bude vykonaná vopred dohodnutým kľúčom jedinečným pre výrobcu a NPC.

* + 1. **Technická špecifikácia - Povolenie na pobyt**

**Požiadavky na čistopis**

Materiál čistopisu dokladu, grafické vyhotovenie, texty, použité techniky vyhotovenia, ochranné prvky, povolené tolerancie, kvalita vyhotovenia vrátane personalizácie musia vychádzať a byť minimálne na rovnakej úrovni ako má v súčasnosti používaný čistopis dokladu.

Všetky komponenty a súčasti čistopisu musia byť vytvorené tak, aby spolu s grafikou tvorili harmonický súlad vrátane farebnosti. Cieľom je vytvoriť zladenú kompozíciu grafických komponentov a ochranných prvkov zohľadňujúcich vysoký stupeň technickej ochrany tak, aby dizajn toho ktorého čistopisu dokladov spĺňal bezpečnostnú a estetickú funkciu.

Jednotlivé míľniky tvorby čistopisu od grafického dizajnu, farebnosti, kvality tlače, DOVID-u, OVI prvku, CLI prvku, reliéfnych štruktúr budú predmetom odborných konzultácií predávajúceho s kupujúcim. Kupujúci má právo neodsúhlasiť navrhované komponenty a požadovať zmeny v zmysle požiadaviek uvedených v predchádzajúceho odseku.

**Čistopis dokladu musí byť v súlade** s platnými predpismi - Nariadenie EP a Rady (EÚ) 2019/1157 o posilnení zabezpečenia preukazov totožnosti občanov Únie a dokladov o pobyte vydávaných občanom Únie a ich rodinným príslušníkom vykonávajúcim svoje právo na voľný pohyb, Nariadenie Rady (ES) č. 2017/1954, ktorým sa mení a dopĺňa nariadenie (ES) č. 1030/2002, ktorým sa stanovuje jednotný formát povolení na pobyt pre štátnych príslušníkov tretích štátov a rozhodnutím Komisie, ktorým sa stanovujú technické špecifikácie pre jednotný formát povolení na pobyt pre štátnych príslušníkov tretích krajín a všetkými jeho prílohami. Prílohy sú klasifikované „EU SECRET“.

**Doplňujúce normy a nariadenia**

* ICAO 9303
* STN EN ISO/IEC 7810, Identifikačné karty – Fyzikálne vlastnosti
* STN EN ISO/IEC 7816, Elektronické identifikačné karty s kontaktným čipom
* STN EN ISO/IEC 14443, Identifikačné karty
* STN EN ISO/IEC 10373, Identifikačné karty – Metódy testovania
* zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov.

**Materiál karty**

* polykarbonát vhodný na laserové gravírovanie, zložený z bielych a transparentných polykarbonátových vrstiev bez opticky zjasňovacích činidiel, nereagujúci v UV žiarení. Všetky polykarbonátové vrstvy tvoriace telo karty musia byť vzájomne spojené pomocou tlaku a tepla bez použitia lepidla, pričom medzi susediacimi vrstvami vznikne polymérová väzba, zabraňujúca rozvrstveniu kompozitu. Pokiaľ to bude technologicky nevyhnutné, pripúšťa sa použitie adhezív v mieste aplikácie elektronického čipu a DOVID prvku
* doklad bude obsahovať kontaktný a bezkontaktný čip kompatibilný so súčasným riešením.

**Grafika**

* Bezpečnostný dizajn bude v súlade s vyhotovené v súlade s nariadeniami EÚ a súvisiacimi technickými špecifikáciami, ktoré menia nariadenie stanovujúce jednotný formát povolení na pobyt pre štátnych príslušníkov tretích štátov a nariadenia týkajúce sa vydávania dokladov o pobyte pre občanov Únie a ich rodinných príslušníkov. Tento dizajn bude obsahovať všetky povinné prvky, tak ako ich vyžaduje technická špecifikácia EÚ.
* Grafika je založená na ultratenkých líniových motívoch – minimálne polovica (50%) týchto liniek musí mať šírku do max. 35 mikrometrov, ostatné môžu mať šírku do max. 40 mikrometrov

**Tlač – predná strana**

* **ofset**
* grafika vrátane irisu
* UV grafika
* **sieťotlač** – OVI prvok

**Ďalšie špecifiká – predná strana**

* priehľadný DOVID
* číslo čistopisu - jedinečné číslo čistopisu dokladu vytvorené laserovým gravírovaním pozostávajúce z dvoch písmen a siedmich číslic, pričom posledná číslica bude kontrolná. Výpočet kontrolnej číslice bude podľa algoritmu špecifikovaného v ICAO Doc 9303. Kvôli zvýšeniu entropie vypočítavaného kľúča pre BAC, bude podrozsah čísiel kontrolovane vyberaný z celého dedikovaného rozsahu
* zóna pre číslo pre prístup ku karte (CAN) musí byť vyhotovená v súlade s ICAO 9303.

**Tlač – zadná strana**

* **ofset**
* grafikavrátane irisu
* štátny znak Slovenskej republiky – umiestnený vpravo na zadnej strane, tvar a farebné zobrazenie je určené v zákone NR SR č. 63/1993 Z. z. o štátnych symboloch Slovenskej republiky a ich používaní v znení neskorších predpisov,
* UV grafika

**Ďalšie špecifiká – zadná strana**

* kontakty čipu (pozícia v zhode s ISO/IEC 7816-2:2007)
* štruktúry CLI
* strojovo čitateľná zóna (MRZ) – OCR-B riadky umiestnené na zadnej strane, v pozadí strojovo snímateľného priestoru bude v rámci grafiky čistopisu dokladu vyhotovený názov štátu, ktorý nesmie porušiť technické vlastnosti strojovo snímateľného priestoru,

Na tlač prednej a zadnej strany čistopisov dokladov budú použité farby podľa definície v technickej špecifikácii EK 3770.

**Pamäťové média**

* Čistopis dokladu bude obsahovať čip s duálnym rozhraním, ktorého špecifikácia je uvedená v časti Technická špecifikácia - Občiansky preukaz.

**Položky a ich rozmiestnenie na vydávaných čistopisoch dokladov**

Položky, texty, ich popisy a rozmiestnenie musia vychádzať z požiadaviek uvedených v nariadení (tak ako na súčasnej verzii čistopisu dokladu).

**Ďalšie požiadavky**

* čistopis dokladu s čipom a jeho SW musí byť personalizovateľný na personalizačnom systéme v súčasnosti používanom v NPC, celá personalizacia čistopisu dokladu musí byť vykonateľná jedným prechodom čistopisu dokladu cez personalizačné zariadenie,
* personalizácia čipu a jeho OS musí byť integrovateľná do existujúceho personalizačného procesu v NPC. Inicializácia čipov bude vykonaná vopred dohodnutým kľúčom jedinečným pre výrobcu a NPC.
  + 1. **Technická špecifikácia – Alternatívny autentifikátor**

**Požiadavky na čistopis**

Materiál čistopisu dokladu, grafické vyhotovenie, texty, použité techniky vyhotovenia, ochranné prvky, povolené tolerancie, kvalita vyhotovenia vrátane personalizácie musia vychádzať a byť minimálne na rovnakej úrovni ako má v súčasnosti používaný čistopis dokladu.

**Materiál karty**

* polykarbonát vhodný na laserové gravírovanie, zložený z bielych a transparentných polykarbonátových vrstiev bez opticky zjasňovacích činidiel, nereagujúci v UV žiarení. Všetky polykarbonátové vrstvy tvoriace telo karty musia byť vzájomne spojené pomocou tlaku a tepla bez použitia lepidla, pričom medzi susediacimi vrstvami vznikne polymérová väzba, zabraňujúca rozvrstveniu kompozitu. Pokiaľ to bude technologicky nevyhnutné, pripúšťa sa použitie adhezív v mieste aplikácie elektronického čipu
* čip s duálnym rozhraním (čipová platforma bude zhodná ako pre eID).

**Grafika**

* bez grafiky.

**Ďalšie špecifiká – predná strana**

* zóna pre číslo pre prístup ku karte (CAN) musí byť vyhotovená v súlade s ICAO 9303.

**Ďalšie špecifiká – zadná strana**

* kontakty čipu (pozícia v zhode s ISO/IEC 7816-2:2007)

**Požiadavky na pamäťové médium - čip**

* čistopis dokladu bude obsahovať čip s duálnym rozhraním, ktorého špecifikácia je uvedená v časti Technická špecifikácia - Občiansky preukaz.

**Ďalšie požiadavky**

* personalizácia čipu a jeho OS musí byť integrovateľný do existujúceho personalizačného procesu v NPC.
* inicializácia čipov bude vykonaná vopred dohodnutým kľúčom jedinečným pre výrobcu a NPC.
  + 1. **Technická špecifikácia - Služobný preukaz**

**Požiadavky na čistopis**

Materiál čistopisu dokladu, použité techniky vyhotovenia, ochranné prvky, kvalita vyhotovenia vrátane personalizácie musia byť minimálne na rovnakej úrovni ako má v súčasnosti používaný čistopis dokladu občianskeho preukazu. Minimálna požadovaná technická špecifikácia čistopisu dokladu, ochranných prvkov je uvedená v popisnej knižke občianskeho preukazu.

Strojovo čitateľná zóna (MRZ) a zóna pre číslo pre prístup ku karte (CAN) musí byť vyhotovená v súlade s ICAO 9303.

Všetky komponenty a súčasti čistopisu musia byť vytvorené tak, aby spolu s grafikou tvorili harmonický súlad vrátane farebnosti. Cieľom je vytvoriť zladenú kompozíciu grafických komponentov a ochranných prvkov zohľadňujúcich vysoký stupeň technickej ochrany tak, aby dizajn toho ktorého čistopisu dokladov spĺňal bezpečnostnú a estetickú funkciu.

Jednotlivé míľniky tvorby čistopisu od grafického dizajnu, farebnosti, kvality tlače, DOVID-u, OVI prvku, reliéfnych štruktúr budú predmetom odborných konzultácií predávajúceho s kupujúcim. Kupujúci má právo neodsúhlasiť navrhované komponenty a požadovať zmeny v zmysle požiadaviek uvedených v predchádzajúceho odseku.

**Materiál karty**

* polykarbonát vhodný na laserové gravírovanie, zložený z bielych a transparentných polykarbonátových vrstiev bez opticky zjasňovacích činidiel, nereagujúci v UV žiarení. Všetky polykarbonátové vrstvy tvoriace telo karty musia byť vzájomne spojené pomocou tlaku a tepla bez použitia lepidla, pričom medzi susediacimi vrstvami vznikne polymérová väzba, zabraňujúca rozvrstveniu kompozitu. Pokiaľ to bude technologicky nevyhnutné, pripúšťa sa použitie adhezív v mieste aplikácie elektronického čipu a DOVID prvku
* čip s duálnym rozhraním (čipová platforma bude zhodná ako pre eID).

**Grafika**

* Pre bezpečnostný dizajn čistopisu je potrebné vytvoriť líniovú grafiku vyhotovenú ofsetovou tlačou priamymi farbami použitím odtieňov, ktoré sú náročné na napodobnenie na dostupných tlačiarňach (mimo ich CMYK spektra).

Grafika bude obsahovať:

* ultratenké líniové motívy – minimálne polovica (50%) týchto liniek musí mať šírku do max. 35 mikrometrov, ostatné môžu mať šírku do max. 40 mikrometrov
* militexty a mikrotexty
* UV prvky
* antikopírovacie prvky

**Tlač – predná strana**

* ofset – min deväť farieb, pričom:
* min štyri farby (VIS)
* min dve farby v irisovom prechode (VIS)
* min dve UVA-UVB farby plus jedna UVC farba
* sieťotlač – OVI prvok s výraznou farebnou zmenou zo zlatej do zelenej

**Ďalšie špecifiká – predná strana**

* zóna pre číslo pre prístup ku karte (CAN) musí byť vyhotovená v súlade s ICAO 9303
* priehľadný DOVID – obsahujúci minimálne funkcionality súčasného dokladu ID SR: 90º farebnú zmenu, vysokodifraktívne farby, vysokodifraktívne pohybové animácie
* pozitívna/vystúpená reliéfna štruktúra s veľkosťou znakov do max. 500 mikrometrov, pričom v mieste podoby držiteľa nesmie narúšať personalizáciu
* číslo čistopisu musí obsahovať kontrolnú číslicu

**Tlač – zadná strana**

* **ofset** – min šesť farieb, pričom:
* min tri farby (VIS)
* min dve farby v irisovom prechode (VIS)
* min jedna UVA-UVB farba

**Ďalšie špecifiká – zadná strana**

* kontakty čipu (pozícia v zhode s ISO/IEC 7816-2:2007)

**Požiadavky na pamäťové médium - čip**

* Doklad bude obsahovať čip s duálnym rozhraním, ktorého špecifikácia je uvedená v časti Technická špecifikácia – Občiansky preukaz

**Ďalšie požiadavky**

* Personalizácia čipu a jeho OS musí byť integrovateľný do existujúceho personalizačného procesu v NPC.
* Inicializácia čipov bude vykonaná vopred dohodnutým kľúčom jedinečným pre výrobcu a NPC.
  + 1. **Technická špecifikácia - Vodičský preukaz**

**Požiadavky na čistopis**

Materiál čistopisu dokladu, grafické vyhotovenie, texty, použité techniky vyhotovenia, ochranné prvky, povolené tolerancie, kvalita vyhotovenia vrátane personalizácie musia vychádzať a byť minimálne na rovnakej úrovni ako má v súčasnosti používaný čistopis dokladu. Bližší popis ochranných prvkov je uvedený v popisnej knižke vodičského preukazu. Čistopisy dokladov musia byť pripravené na doplnenie kontaktného elektronického čipu, alebo bezkontaktného elektronického čipu, alebo čipu s duálnym rozhraním. Návrh rozmiestnenia políčok na vodičskom preukaze zohľadňuje požiadavky ICAO 9303 na rozmiestnenie obsahu v zónach I až V.

Všetky komponenty a súčasti čistopisu musia byť vytvorené tak, aby spolu s grafikou tvorili harmonický súlad vrátane farebnosti. Cieľom je vytvoriť zladenú kompozíciu grafických komponentov a ochranných prvkov zohľadňujúcich vysoký stupeň technickej ochrany tak, aby dizajn toho ktorého čistopisu dokladov spĺňal bezpečnostnú a estetickú funkciu.

Jednotlivé míľniky tvorby čistopisu od grafického dizajnu, farebnosti, kvality tlače, DOVID-u, OVI prvku, reliéfnych štruktúr budú predmetom odborných konzultácií predávajúceho s kupujúcim. Kupujúci má právo neodsúhlasiť navrhované komponenty a požadovať zmeny v zmysle požiadaviek uvedených v predchádzajúceho odseku.

**Doplňujúce normy a nariadenia**

* zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov
* zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov
* čistopisy dokladov musia byť v súlade so SMERNICOU EURÓPSKEHO PARLAMENTU A RADY 2006/126/ES o vodičských preukazoch z 20. decembra 2006 v znení SMERNICE KOMISIE 2011/94/EÚ z 28. novembra 2011, ktorou sa mení príloha I k smernici 2006/126/ES
* priestor na strojovo čitateľnú zónu na prednej strane vodičského preukazu (MRZ) musí byť vyhotovený v súlade s ICAO 9303
* čistopisy dokladov musia byť pripravené na doplnenie kontaktného čipu alebo bezkontaktného elektronického čipu alebo čipu s duálnym rozhraním v súlade s požiadavkami špecifikovanými v nasledovných dokumentoch
  + - ISO/IEC 18013 Information technology — Personal identification — ISO-compliant driving license
    - ISO/IEC 18013-1:2005 Physical characteristics and basic data set
    - ISO/IEC 18013-2:2008 Machine-readable technologies
    - ISO/IEC 18013-3:2009 Access control, authentication and integrity validation.

**Materiál karty**

* polykarbonát vhodný na laserové gravírovanie, zložený z bielych a transparentných polykarbonátových vrstiev bez opticky zjasňovacích činidiel, nereagujúci v UV žiarení. Všetky polykarbonátové vrstvy tvoriace telo karty musia byť vzájomne spojené pomocou tlaku a tepla bez použitia lepidla, pričom medzi susediacimi vrstvami vznikne polymérová väzba, zabraňujúca rozvrstveniu kompozitu. Pokiaľ to bude technologicky nevyhnutné, pripúšťa sa použitie adhezív v mieste aplikácie elektronického čipu a DOVID prvku.

**Grafika**

* Pre bezpečnostný dizajn čistopisu je potrebné vytvoriť líniovú grafiku vyhotovenú ofsetovou tlačou priamymi farbami použitím odtieňov, ktoré sú náročné na napodobnenie na dostupných tlačiarňach (mimo ich CMYK spektra).

Grafika bude obsahovať:

* ultratenké líniové motívy – minimálne polovica (50%) týchto liniek musí mať šírku do max. 35 mikrometrov, ostatné môžu mať šírku do max. 40 mikrometrov
* militexty a mikrotexty
* UV prvky
* antikopírovacie prvky

**Tlač – predná strana**

* ofset – min deväť farieb, pričom:
* min štyri tlačové farby VIS
* min dve farby v irisovom prechode
* min dve UVA-UVB farby plus jedna UVC farba
* sieťotlač – OVI prvok s výraznou farebnou zmenou zo zlatej do zelenej

**Ďalšie špecifiká – predná strana**

* priehľadný DOVID obsahujúci minimálne funkcionality súčasného dokladu OoE l: 90º farebnú zmenu, vysokodifraktívne farby, vysokodifraktívne pohybové animácie
* miesto na jednoriadkovú MRZ
* číslo čistopisu – jedinečné číslo čistopisu dokladu vytvorené laserovým gravírovaním, ktoré tvorí 8 znakov – jedno písmeno a sedem číslic, pričom posledná číslica je kontrolná. Číslo nesmie byť prekryté ochrannými prvkami, ktoré by sťažili jeho identifikáciu personalizačným zariadením. Algoritmus tvorby kontrolnej číslice bude oznámený úspešnému uchádzačovi.
* v prípade pridania čipovej platformy a v závislosti od typu čipovej platformy, miesto na číslo pre prístup ku karte (CAN) musí byť vyhotovené v súlade s ICAO 9303

**Tlač – zadná strana**

* **ofset** – min. šesť farieb, pričom:
* min tri farby (VIS)
* min dve farby v irisovom prechode (VIS)
* min jedna UVA-UVB farba
* **sieťotlač** – OVI prvok s výraznou farebnou zmenou zo zlatej do zelenej

**Ďalšie špecifiká – zadná strana**

* pozitívna/vystúpená reliéfna štruktúra s veľkosťou znakov do max. 500 mikrometrov, minimálne v rozsahu súčasných VP SR.

**Položky a ich rozmiestnenie na vydávaných dokladoch**

Položky, texty, ich popisy a rozmiestnenie musia vychádzať zo súčasnej verzie dokladu.

**HW a SW platforma čipu**

Personalizácia čipu a jeho OS musí byť integrovateľný do existujúceho personalizačného procesu v NPC. Inicializácia čipov bude vykonaná vopred dohodnutým kľúčom jedinečným pre výrobcu a NPC.

* + 1. **Technická špecifikácia - Osvedčenie o evidencii časť I (OoE l)**

**Požiadavky na čistopis dokladu**

Materiál čistopisu dokladu, grafické vyhotovenie, texty, použité techniky vyhotovenia, ochranné prvky, povolené tolerancie, kvalita vyhotovenia vrátane personalizácie musia vychádzať a byť minimálne na rovnakej úrovni ako má v súčasnosti používaný čistopis dokladu.

Všetky komponenty a súčasti čistopisu musia byť vytvorené tak, aby spolu s grafikou tvorili harmonický súlad vrátane farebnosti. Cieľom je vytvoriť zladenú kompozíciu grafických komponentov a ochranných prvkov zohľadňujúcich vysoký stupeň technickej ochrany tak, aby dizajn toho ktorého čistopisu dokladov spĺňal bezpečnostnú a estetickú funkciu.

Jednotlivé míľniky tvorby čistopisu od grafického dizajnu, farebnosti, kvality tlače, DOVID-u, OVI prvku, reliéfnych štruktúr budú predmetom odborných konzultácií predávajúceho s kupujúcim. Kupujúci má právo neodsúhlasiť navrhované komponenty a požadovať zmeny v zmysle požiadaviek uvedených v predchádzajúceho odseku.

**Doplňujúce normy a nariadenia:**

Čistopisy dokladu Osvedčenie o evidencii I musia byť v súlade s nasledovnými normami, zákonmi, smernicami a nariadeniami:

* Smernica Rady 1999/37/ES z 29. apríla 1999 o registračných dokumentoch pre vozidlá v znení neskorších zmien a doplnkov, ktoré sú obsiahnuté v:
* Smernici Komisie 2003/127/ES z 23 decembra 2003
* Smernici Rady 2006/103/ES z 20. novembra 2006
* Zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov,
* Vyhláška Ministerstva dopravy, pôšt a telekomunikácií Slovenskej republiky č. 169/2010 Z. z. o osvedčení o evidencii časť I, osvedčení o evidencii časť II a technickom osvedčení vozidla
* Zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov.

**Materiál karty**

* polykarbonát vhodný na laserové gravírovanie, zložený z bielych a transparentných polykarbonátových vrstiev bez opticky zjasňovacích činidiel, nereagujúci v UV žiarení. Všetky polykarbonátové vrstvy tvoriace telo karty musia byť vzájomne spojené pomocou tlaku a tepla bez použitia lepidla, pričom medzi susediacimi vrstvami vznikne polymérová väzba, zabraňujúca rozvrstveniu kompozitu. Pokiaľ to bude technologicky nevyhnutné, pripúšťa sa použitie adhezív v mieste aplikácie elektronického čipu a DOVID prvku
* kontaktný elektronický čip

**Grafika**

* Pre bezpečnostný dizajn čistopisu je potrebné vytvoriť líniovú grafiku vyhotovenú ofsetovou tlačou priamymi farbami použitím odtieňov, ktoré sú náročné na napodobnenie na dostupných tlačiarňach (mimo ich CMYK spektra).

Grafika bude obsahovať:

* ultratenké líniové motívy – minimálne polovica (50%) týchto liniek musí mať šírku do max. 35 mikrometrov, ostatné môžu mať šírku do max. 40 mikrometrov
* militexty a mikrotexty
* UV prvky
* antikopírovacie prvky

**Tlač – predná strana**

* ofset – min sedem farieb, pričom:
* min tri farby (VIS)
* min dve farby v irisovom prechode (VIS)
* min dve UVA-UVB farby
* sieťotlač – OVI prvok s výraznou farebnou zmenou zo zlatej do zelenej

**Ďalšie špecifiká – predná strana**

* pozitívna/vystúpená reliéfna štruktúra s veľkosťou znakov do max. 450 mikrometrov, minimálne v rozsahu súčasných OoE l
* štruktúry CLI (personalizáciou sa vytvorí CLI prvok)
* číslo čistopisu dokladu:

Celkový formát čísla pozostáva z troch písmen a piatich číslic – AACDDDDD kde:

* **AA** prvé dve pozície obsahujú písmená. Séria začala písmenami AA a pokračuje AB, AC, AD,. Úspešný uchádzač bude informovaný, od ktorej série má začať s číslovaním dokladov
* **C** na tretej pozícii sa nachádza kontrolné písmeno, algoritmus jeho výpočtu bude oznámený úspešnému uchádzačovi
* **DDDDD** na pozíciách 4 až 8 sa nachádza sekvenčné číslo (začína na 00001)

Príklad sekvencie:

Čísla budú v sekvencii napr. **ABZ00001, ABY00002, ABZ00003,** (hodnota kontrolného písmena v tomto príklade je len ilustračná)

* kontakty čipu (pozícia v zhode s ISO/IEC 7816-2:2007)
* v prípade pridania čipovej platformy a v závislosti od typu čipovej platformy, miesto na číslo pre prístup ku karte (CAN) musí byť vyhotovené v súlade s ICAO 9303

**Tlač – zadná strana**

* **ofset** – min päť farieb, pričom:
* min dve farby (VIS)
* min dve farby v irisovom prechode (VIS)
* min jedna UVA-UVB farba
* **sieťotlač** – OVI prvok s výraznou farebnou zmenou zo zlatej do zelenej

**Ďalšie špecifiká – zadná strana**

* + - * priehľadný DOVID – obsahujúci minimálne funkcionality súčasného dokladu OoE l: 90º farebnú zmenu, vysokodifraktívne farby, vysokodifraktívne pohybové animácie
* v mieste aplikácie DOVID je personalizované VIN. Je nevyhnutnou požiadavkou, aby DOVID, okrem požadovaných obrazových efektov, umožnil aj laserové gravírovanie na čitateľnej úrovni

**Požiadavky na pamäťové médium - čip**

Smernica rady 1999/37/ES v znení neskorších doplnení špecifikuje nasledovné normy, ktoré musí čipová karta spĺňať:

* ISO 7810: Normy pre identifikačné karty (plastické karty): Fyzikálne vlastnosti
* ISO 7816-1 a -2: Fyzikálne vlastnosti čipových kariet, rozmery a umiestnenie kontaktov
* ISO 7816-3: Elektrické vlastnosti kontaktov, protokoly procesu
* ISO 7816-4: Obsahy komunikácií, štruktúra dát čipovej karty, bezpečnostná architektúra, prístupové mechanizmy
* ISO 7816-5: Štruktúra identifikátorov aplikácií, voľba a vykonávanie identifikátorov aplikácií, registračný postup identifikátorov aplikácií (systém číslovania)
* ISO 7816-6: Medziodborové dátové prvky pre rozhranie
* ISO 7816-8: Karty s integrovanými obvodmi a s kontaktmi - Medziodborové príkazy vzťahujúce sa k bezpečnosti
* ISO 7816-9: Karty s integrovanými obvodmi a s kontaktmi - Dodatočné medziodborové príkazy

**HW a SW platforma čipu**

~~Je nutné, aby bola čipová platforma (HW a SW) kompatibilná s riešením, ktoré je v súčasnosti nasadené a používané. V nasadenom riešení je používaný čip s operačným systémom Cosmo v9.1 s appletom CombICAO v2.2. Čistopisy musia byť pripravené na doplnenie čipu s kontaktným alebo duálnym rozhraním, ktorého HW a SW bude zhodný s existujúcim OoE I alebo čipu s kontaktným alebo duálnym rozhraním s alternatívnou platformou operačného systému, ktorá bude kompatibilná s existujúcou infraštruktúrou autentifikácie a autorizácie v elektronických službách verejnej správy. Personalizácia čipu a jeho operačný systém musí byť integrovateľný do existujúceho personalizačného procesu v NPC. Inicializácia čipov bude vykonaná vopred dohodnutým kľúčom jedinečným pre výrobcu a NPC.~~

Je nutné, aby bola čipová platforma (HW a SW) kompatibilná s riešením, ktoré je v súčasnosti nasadené a používané. V nasadenom riešení je používaný čip s operačným systémom Cosmo v9.1 s appletom CombICAO v2.2. V minulosti sa na tento účel používali aj čipy s CardOS. Čistopisy musia byť pripravené na doplnenie čipu s kontaktným alebo duálnym rozhraním, ktorého HW a SW bude zhodný s existujúcim OoE I založeným na CombICAO v2.2 alebo CardOS alebo čipu s kontaktným alebo duálnym rozhraním s alternatívnou platformou operačného systému, ktorá bude kompatibilná s existujúcou infraštruktúrou v elektronických službách verejnej správy. Personalizácia čipu a jeho operačný systém musí byť integrovateľný do existujúceho personalizačného procesu v NPC. Inicializácia čipov bude vykonaná vopred dohodnutým kľúčom jedinečným pre výrobcu a NPC.

**Obsah čipu**

Čip musí obsahovať množinu dát požadovanú v smernici 1999/37/ES v znení neskorších dodatkov.

**Položky a ich rozmiestnenie na vydávaných dokladoch**

Položky, texty, ich popisy a rozmiestnenie musia vychádzať zo súčasnej verzie dokladu.

* + 1. **Technická špecifikácia – Zbrojný preukaz**

**Požiadavky na čistopis**

Materiál čistopisu dokladu, použité techniky vyhotovenia, ochranné prvky, kvalita vyhotovenia vrátane personalizácie musia byť minimálne na rovnakej úrovni ako má v súčasnosti používaný čistopis osvedčenia o evidencii vozidla.

Všetky komponenty a súčasti čistopisu musia byť vytvorené tak, aby spolu s grafikou tvorili harmonický súlad vrátane farebnosti. Cieľom je vytvoriť zladenú kompozíciu grafických komponentov a ochranných prvkov zohľadňujúcich vysoký stupeň technickej ochrany tak, aby dizajn toho ktorého čistopisu dokladov spĺňal bezpečnostnú a estetickú funkciu.

Jednotlivé míľniky tvorby čistopisu od grafického dizajnu, farebnosti, kvality tlače, DOVID-u, OVI prvku, reliéfnych štruktúr budú predmetom odborných konzultácií predávajúceho s kupujúcim. Kupujúci má právo neodsúhlasiť navrhované komponenty a požadovať zmeny v zmysle požiadaviek uvedených v predchádzajúceho odseku.

**Doplňujúce normy a nariadenia**

Čistopisy ZP musia byť v súlade so znením zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov.

**Materiál karty**

* polykarbonát vhodný na laserové gravírovanie, zložený z bielych a transparentných polykarbonátových vrstiev bez opticky zjasňovacích činidiel, nereagujúci v UV žiarení. Všetky polykarbonátové vrstvy tvoriace telo karty musia byť vzájomne spojené pomocou tlaku a tepla bez použitia lepidla, pričom medzi susediacimi vrstvami vznikne polymérová väzba, zabraňujúca rozvrstveniu kompozitu. Pokiaľ to bude technologicky nevyhnutné, pripúšťa sa použitie adhezív v mieste aplikácie elektronického čipu a DOVID prvku
* čip s duálnym rozhraním (čipová platforma bude zhodná ako pre eID).

**Grafika**

* Pre bezpečnostný dizajn čistopisu je potrebné vytvoriť líniovú grafiku vyhotovenú ofsetovou tlačou priamymi farbami použitím odtieňov, ktoré sú náročné na napodobnenie na dostupných tlačiarňach (mimo ich CMYK spektra).

Grafika bude obsahovať:

* ultratenké líniové motívy – minimálne polovica (50%) týchto liniek musí mať šírku do max. 35 mikrometrov, ostatné môžu mať šírku do max. 40 mikrometrov
* militexty a mikrotexty
* UV prvky
* antikopírovacie prvky

**Tlač – predná strana**

* ofset – min sedem farieb, pričom:
* min tri farby (VIS)
* min dve farby v irisovom prechode (VIS)
* min dve UVA-UVB farby
* sieťotlač – OVI prvok s výraznou farebnou zmenou zo zlatej do zelenej

**Ďalšie špecifiká – predná strana**

* pozitívna/vystúpená reliéfna štruktúra s veľkosťou znakov do max. 500 mikrometrov,
* štruktúry CLI
* číslo čistopisu musí obsahovať kontrolnú číslicu
* zóna pre číslo pre prístup ku karte (CAN) musí byť vyhotovená v súlade s ICAO 9303

**Tlač – zadná strana**

* **ofset** – min päť farieb, pričom:
* min dve farby (VIS)
* min dve farby v irisovom prechode (VIS)
* min jedna UVA-UVB farba
* **sieťotlač** – OVI prvok s výraznou farebnou zmenou zo zlatej do zelenej

**Ďalšie špecifiká – zadná strana**

* priehľadný DOVID – obsahujúci minimálne funkcionality: 90º farebnú zmenu, vysokodifraktívne farby, vysokodifraktívne pohybové animácie
* miesto na trojriadkovú MRZ
* v mieste aplikácie DOVID bude personalizované číslo zbrojného preukazu. Je nevyhnutnou požiadavkou, aby DOVID, okrem požadovaných obrazových efektov, umožnil aj laserové gravírovanie na čitateľnej úrovni.

**Požiadavky na pamäťové médium - čip**

* Doklad bude obsahovať čip s duálnym rozhraním, ktorého špecifikácia je uvedená v časti Technická špecifikácia - Občiansky preukaz.
* Personalizácia čipu a jeho OS musí byť integrovateľný do existujúceho personalizačného procesu v NPC. Inicializácia čipov bude vykonaná vopred dohodnutým kľúčom jedinečným pre výrobcu a NPC.
  1. **Špecifikácia požiadaviek na čistopisy cestovných dokladov SR formátu ID3**

**Všeobecné požiadavky na čistopisy**

Cestovné doklady Slovenskej republiky, t. j. cestovný pas, cudzinecký pas, diplomatický pas, ~~a~~ služobný pas a cestovné doklady podľa konvencií z rokov 1951 a 1954 (ďalej len „pas“, resp. „pasy“) budú vo forme pasovej knižky, ktorá bude pozostávať z obalu s predsádkou, polykarbonátovej karty (z viacvrstvového polykarbonátu), vnútorných listov s vízovými stranami, ktoré budú spĺňať požiadavky definované v ICAO Doc 9303.

**Pri návrhu dizajnu požadovaných čistopisov cestovných dokladov je potrebné dodržať tieto základné princípy:**

* Základné ochranné prvky musia byť ľahko overiteľné aj bez špeciálneho zariadenia (pohľadom, hmatom, naklonením).
* Základ grafického dizajnu čistopisov dokladov a jeho farebné vyhotovenie bude vychádzať z grafického dizajnu v súčasnosti vydávaných cestovných pasov.

Dizajn čistopisu každého súčasného dokladu prezentuje hlavný grafický motív, ďalšie grafické prvky a symboly slovenskej národnosti, resp. grafické prvky a symboly.

V prípade čistopisu cestovného pasu je potrebné brať na zreteľ, že návrh grafického dizajnu sa týka aj vodoznaku a ochranného prúžku – ochranných prvkov, ktoré sú zabudované do ceninového papiera.

Cieľom je vytvoriť zladenú kompozíciu grafických komponentov a ochranných prvkov zohľadňujúcich vysoký stupeň technickej ochrany tak, aby dizajn toho ktorého čistopisu dokladov spĺňal bezpečnostnú a estetickú funkciu.

Požiadavka, aby základ grafického dizajnu vychádzal zo súčasného dizajnu aktuálne vydávaného toho-ktorého dokladu smeruje k opätovnému použitiu hlavných grafických prvkov, či už štátnych symbolov, alebo prvkov z nich odvodených, ktoré budú modifikované a rozšírené o ďalšie prvky grafiky tak, aby doklady neboli zameniteľné a aby nemohli byť považované za napodobneniny, resp. falzifikáty súčasných dokladov.

Nový návrh čistopisov dokladov by teda mal smerovať k vytvoreniu dizajnu s využitím ideí súčasných grafických prvkov a symbolov, pričom ich umiestnenie na doklade by malo byť realizované rovnakým, resp. obdobným spôsobom ako v súčasnosti. Takýmto spôsobom je zabezpečené, že sa predíde kritickým problémom pri personalizácii, ktoré by mohli vzniknúť neuváženým umiestnením prvkov na čistopisoch dokladov.

* Materiál čistopisov dokladov, grafický dizajn, farebné vyhotovenie, použité farby, tlačové techniky, personalizácia, ochranné prvky a kvalita vyhotovenia musia byť minimálne na takej úrovni, ako je to pri v súčasnosti vydávaných dokladoch.
* Ochranné prvky musia byť aplikované tak, aby s grafikou čistopisov tvorili harmonický súlad vrátane farebnosti. Zmeny alebo použitie novších a modernejších ochranných prvkov budú možné len po odsúhlasení verejným obstarávateľom

**Podmienky dodávky**

Čistopisy cestovných dokladov musia byť spôsobilé na personalizáciu na personalizačných zariadeniach PB 6500, ktoré sú umiestnené v NPC.

Čistopisy cestovných dokladov nesmú obsahovať žiadne nedostatky, ktoré by znemožňovali ich riadnu personalizáciu laserovým gravírovaním za obvyklých podmienok pri obdobných druhoch čistopisov cestovných dokladov na personalizačných zariadeniach v NPC (napr. nedostatky, ktoré by spôsobili, že otvorenie pasovej knižky (listovanie v knižke) by trvalo dlhší čas, na personalizáciu bude potrebné dlhšie pôsobenie laserového lúča ako v súčasnosti, komunikácia s čipom je možná len na nižších rýchlostiach ako je obvyklé a pod.).

* + 1. **Technická špecifikácia – Cestovný doklad**

**Požiadavky na čistopis**

Materiál čistopisov cestovných dokladov, použité techniky vyhotovenia, ochranné prvky, texty, povolené tolerancie, kvalita vyhotovenia vrátane kompatibility s personalizáciou laserovým gravírovaním v NPC, musia vychádzať a byť minimálne na rovnakej úrovni ako majú v súčasnosti používané čistopisy cestovných dokladov.

Všetky komponenty a súčasti čistopisu musia byť vytvorené tak, aby spolu s grafikou tvorili harmonický súlad vrátane farebnosti. Cieľom je vytvoriť zladenú kompozíciu grafických komponentov a ochranných prvkov zohľadňujúcich vysoký stupeň technickej ochrany tak, aby dizajn toho ktorého čistopisu dokladov spĺňal bezpečnostnú a estetickú funkciu.

Jednotlivé míľniky tvorby pasovej knižky od komponentov ceninového papiera, komponentov obalu, grafického dizajnu, farebnosti, kvality tlače, DOVID-u, OVI prvku, štruktúr MLI, reliéfnych štruktúr, šijacej nite, komponentov polykarbonátovej karty pre ten-ktorý typ cestovného dokladu budú predmetom odborných konzultácií predávajúceho s kupujúcim. Kupujúci má právo neodsúhlasiť navrhované komponenty a požadovať zmeny v zmysle požiadaviek uvedených v predchádzajúceho odseku.

**Súlad s normami**

Čistopisy cestovných dokladov musia byť v súlade s platnými právnymi dokumentami Európskeho parlamentu a Rady (EÚ), EÚ a platnými zákonmi SR súvisiacimi s cestovnými dokladmi.

Návrh riešenia čistopisov musí vychádzať z implementácie Nariadenia rady (ES) č. 2252/2004 z 13.decembra 2004 o normách pre bezpečnostné znaky a  biometriu v pasoch a  cestovných dokladoch vydávaných členskými štátmi v znení Nariadenia Európskeho parlamentu a Rady (ES) č. 444/2009 z 28. mája 2009 a  konečného rozhodnutia komisie č. C (2005) 409 z  28. februára 2005 a rozhodnutia komisie č. K(2006) 2909 z  28. júna 2006, ustanovujúce technické špecifikácie noriem pre bezpečnostné znaky a biometriu v pasoch a cestovných dokladoch vydávaných členskými štátmi a ostatných noriem vzťahujúcich sa k uvedenej problematike, a to najmä:

* ICAO Doc 9303, (časť 1, strojovo snímateľné pasy)
* ISO/IEC 7810, Identifikačné karty – Fyzikálne vlastnosti
* ICAO NTWG, Zavedenie biometrických strojovo snímateľných cestovných dokladov
* ISO/IEC 19794-2,4,5, Formáty pre výmenu biometrických údajov
* ICAO NTWG, Doplnok k Dok 9303 - ePasy
* ICAO Technical Record (TR-SAC) pre strojovo snímateľné doklady (MRTD)
* SAC certifikát BSI – CC-PP-0056-V2-2012

Všetky zobrazenia štátneho znaku a ich rozmery musia byť v súlade so zákonom NR SR č. 63/1993 Z. z. o štátnych symboloch Slovenskej republiky v znení neskorších predpisov a jeho prílohou.

**Konštrukcia pasovej knižky**

Pasová knižka bude pozostávať z nasledovných častí:

* červený obal s razbou (zlatá fólia)
* predsádka
* polykarbonátová karta (s titulnou a dátovou stranou) s čipom
* vnútorné listy s vízovými stranami
* šijacia niť

**Obal – materiály**

Obal tvoria nasledovné časti:

* farebný obal (farba RAL 4004)
* razba (zlatá fólia) na prednej strane
* pozitívny/vystúpený embossing na zadnej strane so zreteľne vykreslenými kontúrami, s rozpoznatelnými detailmi motívu, dopĺňajúci funkciu bezpečnostnej bariéry cestovných dokladov
* papier predsádky (natieraný)

**Predsádka – materiál**

* 130 gramový ceninový papier s UV fluoreskujúcimi kolorovanými ochrannými vláknami (chemická bezpečnosť podľa CBS 1).
* vlastnosti papiera – 15% bavlna, 85% celulóza, bez optických zjasňovadiel, povrch upravený (glejený) polyvinylchloridovým alkoholom.

**Predsádka – grafika predná strana**

* líniové motívy (ofset, hĺbkotlač)
* UV prvky – UV podtlač a UV potlač
* antikopírovacie prvky
* OVI prvok štátneho znaku SR
* skrytý obrazec s textom „SLOVENSKO“ integrovaným v líniovej grafike (hĺbkotlač v dvoch farbách)

**Predsádka – grafika zadná strana**

* líniové motívy (ofset, hĺbkotlač)
* mikrotexty (ofset, hĺbkotlač)
* UV prvky
* antikopírovacie motívy
* rozeta s mikrotextami (hĺbkotlač)

**Predsádka – tlač**

* ofset – min šesť farieb, pričom:
* min tri farby (VIS),
* min dve farby v irisovom prechode (VIS), z ktorých min jedna farba reaguje aj v UV žiarení
* min jedna UVA-UVB farba
* hĺbkotlač – tri farby: jedna farba na OVI prvok a dve farby na skrytý obrazec

**Predsádka – ďalšie špecifiká**

* skrytý obrazec s textom integrovaným v líniovej grafike na zadnej strane predsádky (slepotlač - zodpovedajúca spôsobu vyhotovenia prvku na súčasných cestovných dokladoch SR).

**Polykarbonátová karta s bezkontaktným čipom**

* 100% polykarbonát vhodný na laserové gravírovanie, zložený z bielych a transparentných polykarbonátových vrstiev bez opticky zjasňovacích činidiel, nereagujúci v UV žiarení. Všetky polykarbonátové vrstvy tvoriace telo karty musia byť vzájomne spojené pomocou tlaku a tepla bez použitia lepidla, pričom medzi susediacimi vrstvami vznikne polymérová väzba, zabraňujúca rozvrstveniu kompozitu. Pokiaľ to bude technologicky nevyhnutné, pripúšťa sa použitie adhezív v mieste aplikácie elektronického čipu a DOVID prvku. Polykarbonátová karta musí byť v mieste zošitia s obalom a vnútornými listami s vízovými stranami pripevnená prostredníctvom závesu, ktorý končí pri hornom okraji dátovej karty. Úchyt polykarbonátovej karty môže byť istený vysokobezpečným celistvosť a trvácnosť zaručujúcim spôsobom pomocou okienkového polypropylénového pásiku, zodpovedajúcim spôsobu upevnenia na súčasných cestovných dokladoch SR.
* bezkontaktný elektronický čip

**Dátová a titulná strana na polykarbonátovej karte – grafika**

* Pre bezpečnostný dizajn čistopisu je potrebné vytvoriť líniovú grafiku vyhotovenú ofsetovou tlačou priamymi farbami použitím odtieňov, ktoré sú náročné na napodobnenie na dostupných tlačiarňach (mimo ich CMYK spektra).
* Grafický dizajn bude vychádzať zo súčasného grafického dizajnu pasov. V prípade návrhu aplikácie iných ochranných prvkov bude uvedené možné až po odsúhlasení verejným obstarávateľom.
* Bezpečnostný grafický dizajn je postavený na ultratenkých líniových/gilošových motívoch, ktoré tvoria minimálne 80 percent ofsetovej grafiky. Ďalšie atribúty zabezpečenia grafického dizajnu sú v podobe korešpondujúcej sútlače jednotlivých farieb, irisových prechodov, zakomponovaných mikrotextov a UV ochrany.
* Ochranné prvky musia byť ľahko verifikovateľné aj bez špeciálneho zariadenia (pohľadom, hmatom, naklonením).

Grafika bude obsahovať:

* ultratenké líniové motívy – minimálne polovica (50%) týchto liniek musí mať šírku do max. 35 mikrometrov, ostatné môžu mať šírku do max. 40 mikrometrov
* mikrotexty (ofset)
* antikopírovacie prvky (ofset)
* UV prvky – UV podtlač a UV potlač (ofset)
* OVI prvok (sieťotlač)


**Titulná strana na polykarbonátovej karte – tlač**

* ofset – min štyri farby, pričom:
* min jedna farba (VIS)
* min dve farby v irisovom prechode (VIS), z ktorých min jedna farba reaguje aj v UV žiarení
* min jedna UVA-UVB farba

**Dátová strana na polykarbonátovej karte – tlač**

* ofset – min osem farieb, pričom:
* štyri tri farby (VIS),
* min dve farby v irisovom prechode (VIS), z ktorých min jedna farba reaguje aj v UV žiarení
* min jedna UVA-UVB farba, min jedna UV-C farba
* sieťotlač – jedna farba na OVI prvok

**Ďalšie špecifiká dátovej strany**

* priehľadný DOVID, priemer DOVID-u minimálne Ø 24 mm – obsahujúci minimálne funkcionality súčasného cestovného dokladu: 90º farebnú zmenu, vysokodifraktívne farby, vysokodifraktívne pohybové animácie
* pozitívny reliéf s textom, veľkosť reliéfu min Ø 15 mm, výstupky reliéfu s výškou 25 ± 5 mikrometrov (veľkosť znakov reliéfu nebude presahovať veľkosť znakov na súčasných cestovných dokladoch SR.), s veľkosťou znakov do max. 500 mikrometrov, minimálne v rozsahu súčasných CP SR
* štruktúry MLI, minimálne rozmery MLI [v x š]: 13 x 11 mm.
* bezkontaktný čip a anténa

obrázok 1: Príklad umiestnenia reliéfnych štruktúr a MLI na dátovej strane

**Vnútorné listy s vízovými stranami – materiál**

* 90 g ceninový papier s lokalizovaným multitónovým vodoznakom s rozsahom denzít min na úrovni vodoznaku v súčasných cestovných dokladoch SR, s viditeľnými ochrannými vláknami a neviditeľnými kolorovanými ochrannými vláknami fluoreskujúcimi v UV žiarení, chemická bezpečnosť podľa CBS 1, integrovaný ochranný prúžok s grafikou, reagujúci v UV žiarení
* vlastnosti papiera – 15% bavlna, 85% celulóza, bez optických zjasňovadiel, povrch upravený (glejený) polyvinylchloridovým alkoholom.

**Vnútorné listy s vízovými stranami – grafika**

* Pre bezpečnostný dizajn čistopisu je potrebné vytvoriť líniovú grafiku vyhotovenú ofsetovou tlačou priamymi farbami použitím odtieňov, ktoré sú náročné na napodobnenie na dostupných tlačiarňach (mimo ich CMYK spektra).
* Grafický dizajn bude vychádzať zo súčasného grafického dizajnu pasov. Použitie iných, resp. novodobých ochranných prvkov bude možné až po odsúhlasení verejným obstarávateľom.
* Bezpečnostný grafický dizajn je postavený na ultratenkých líniových/gilošových motívoch, ktoré tvoria minimálne 80 percent ofsetovej grafiky. Ďalšie atribúty zabezpečenia grafického dizajnu sú v podobe korešpondujúcej sútlače jednotlivých farieb, irisových prechodov, zakomponovaných mikrotextov a UV ochrany.
* Ochranné prvky musia byť ľahko verifikovateľné aj bez špeciálneho zariadenia (pohľadom, hmatom, naklonením).

Grafika bude obsahovať:

* ultratenké líniové motívy – minimálne dve tretiny (75%) týchto liniek musí mať šírku do max. 50 mikrometrov, ostatné môžu mať šírku do max. 100 mikrometrov
* pozitívne a negatívne mikrotexty
* antikopírovacie prvky
* číslovanie strán s mikrotextami
* sekundárne plávajúce číslovanie strán
* UV prvky – UV podtlač a UV potlač vrátane UV číslovania


**Vnútorné listy s vízovými stranami – tlač**

* ofset – min sedem farieb, pričom:
* min štyri farby (VIS),
* min dve farby v irisovom prechode (VIS), z ktorých min jedna farba reaguje aj v UV žiarení
* min jedna UVA-UVB farba
* tlač z výšky – jedna farba, ktorá reaguje aj v UV žiarení


**Vnútorné listy s vízovými stranami – ďalšie špecifiká**

* na 3. strane tlačou z výšky vyhotovené číslo pasu pozostávajúce z deviatich znakov – dvoch písmen a siedmich číslic vrátane kontrolnej číslice,
* na 3. až 34. strane laserovo perforované číslo pasu pozostávajúce z dvoch písmen a siedmich číslic vrátane kontrolnej číslice umiestnené pri hornom okraji strany
* kompaktnosť pasovej knižky, vrátane PC karty, a predsádky je zabezpečené bezpečnostným zošitím, pričom horná niť pozostáva z troch druhov do závitnice spletených vlákien. Min jeden druh vlákien musí reagovať v UV žiarení, a to inak ako do modra. Šitie musí byť vyhotovené takým spôsobom, aby zabezpečovalo celistvosť pasovej knižky a znemožňovalo jej rozšitie bez známok poškodenia jednotlivých komponentov pasovej knižky.
* bezpečnostná šijacia niť

Uvedené ochranné prvky musia byť aplikované tak, aby s grafikou pasu tvorili harmonický súlad vrátane farebnosti.



obrázok 2: Príklad min rozsahu denzity multitónového vodoznaku



obrázok 3: Príklad ochranného prúžku (hore – VIS, dole UV žiarenie)

**Špeciálna ochrana**

Verejný obstarávateľ určí prvky a stupeň utajenej ochrany na dátovej strane a vnútorných stranách.

**Texty a údaje**

Všetky texty na pase budú vychádzať z pasov vydávaných v súčasnosti. Ich prípadné zmeny budú musieť byť písomne schválené riaditeľom ODE P PZ.

**Personalizácia**

Čistopisy dokladov dodané do NPC budú obsahovať prednahratý applet a budú inicializované dohodnutým transportným kľúčom krajiny (country key). Transportný kľúč bude dohodnutou procedúrou (key ceremony) doručený a zadaný do HSM v NPC. Počas transportu do NPC musí byť čip uzamknutý týmto dohodnutým transportným kľúčom.

**Konštrukcia aplikácie čipu**

Bezkontaktný elektronický čip (ďalej len „čip“) uchovávajúci biometrické údaje bude zabudovaný medzi vrstvami polykarbonátovej karty.

Návrh mechanickej montáže čipu bude podliehať odsúhlaseniu verejným obstarávateľom.

**Špecifikácie pre biometrické identifikačné údaje**

Čip musí byť spôsobilý uchovávať dva biometrické údaje, a to biometriu podoby tváre a biometriu odtlačkov prstov.

Biometria podoby tváre:

* pre formát obrazového súboru musí byť použitá kompresia podľa normy ISO/IEC 154444, Information Technology - JPEG2000 Image Coding System,
* komprimovaná veľkosť obrazového súboru musí byť v priemere 20 kilobajtov.

Biometria odtlačkov prstov:

* musí sa byť použitá kompresia obrázkov pomocou WSQ algoritmu podľa ANSI/NIST-ITL 1 - 2000, z dôvodu zníženia veľkosti súboru,
* pre veľkosť OBRÁZKOV odtlačkov prstov sa vyžaduje približne 12 -15 kilobajtov na jeden prst; celková veľkosť pre dva prsty musí byť menšia ako 30 kilobajtov.

**Špecifikácia pre bezkontaktný RF čip (HW a SW platformou občianskych preukazov Slovenskej republiky)**

Čip musí spĺňať normu ISO/IEC 14443 a ICAO NTWG, Technická správa o zavedení biometrie.

Podpora SAC (PACE) to znamená, že bude dodaný upgrade appletu (poprípade aj OS) tak, aby podporoval požiadavky EÚ na SAC. V súčasnosti je používaný čip:

* Hardware: NXP P5CD080V0B
* Operačný systém: JCOP V2.4.1 R3
* Verzia aplikácie (appletu): 8158-8100-0308-00.04.01.0174
* mikroprocesorový bezkontaktný čip s pamäťovou kapacitou minimálne 64 KBytov s kryptografickým PKI koprocesorom (kapacita pre primárny a sekundárny biometrický údaj a LDS podľa ICAO),
* čip musí umožňovať 100 000 zapisovacích cyklov a dobu uchovania údajov minimálne 10 rokov,
* čas čítania údajov pri základnej kontrole prístupu pre dátové skupiny DG1 (MRZ), DG2 (obraz tváre) a DG15 (údaje o verejnom kľúči pre aktívnu autentifikáciu KPuAA) musí byť menší ako 6 sekúnd pri použití referenčného testovacieho prostredia, t.j. pomocou tzv. Golden Reader a Silver Reader Tool (referenčný údajový súbor od pracovnej skupiny v Essene),
* čip a anténa musia byť zapustené do polykarbonátovej karty (dátovej strany) spôsobom neumožňujúcim manipuláciu a falšovanie,
* čip a anténa musia fungovať bez akýchkoľvek porúch minimálne počas obdobia 10 rokov od personalizácie, za predpokladu bežného používania pasu,
* čip a anténa musia byť skonštruované takým spôsobom, aby spĺňali ISO štandard 10536-1 a boli schopné vydržať nasledovné mechanické záťažové testy:
* test opotrebovania – 10 000 obojsmerných ohnutí bez poškodenia,
* test statického bodového zaťaženia počas minimálne 6 hodín (v zmysle DIN 32753),
* dynamický test „pečiatkovania“, nasimulovaný pomocou 1kg závažia s guľovým hrotom s priemerom 20 mm spusteným z výšky 200 mm (v zmysle štandardu ISO 6272 a ASTM D2794),
* rozhrania čipu musia byť v súlade s typom A podľa ISO/IEC 14443,
* Podpora LDS podľa ICAO NTWG, Vývoj logickej dátovej štruktúry – LDS pre doplnkové technológie rozšírenia kapacity,
* Certifikácia čipu:
* EAL 5+ pre čip (hardvér),
* EAL 4+ pre aplikáciu (softvér)
* Doba životnosti čipu v pasovej knižke musí byť minimálne 12 rokov (doba skladovania čistopisu 0 až 2 rokov + 10 rokov uchovanie dáta používanie vydaného personalizovaného pasu občanovi).
* Personalizácia čipu a jeho OS musí byť integrovateľný do existujúceho personalizačného procesu v NPC.
* Inicializácia čipov bude vykonaná vopred dohodnutým kľúčom jedinečným pre výrobcu a NPC

**Logická dátová štruktúra (ďalej len „LDS“)**

LDS je definovaná v norme ICAO NTWG, Vývoj logickej štruktúry údajov – LDS pre doplnkové technológie rozšírenia kapacity, technická správa.

V rámci LDS je požadované použitie nasledovných dátových skupín:

* DG1 - dátová skupina obsahujúca MRZ (zhodné s obsahom MRZ v pase),
* DG2 - dátová skupina obsahujúca zakódovaný obraz tváre,
* DG3 - dátová skupina obsahujúca zakódované odtlačky prstov,
* DG15 - dátová skupina obsahujúca verejný kľúč pre aktívnu autentifikáciu, ďalej
* SOD - bezpečnostný objekt dokladu obsahujúci Hash obsahu DG1, DG2, DG3 a DG15,
* Common Data skupina základných dátových prvkov.

Dáta na čipe musia byť uložené v systéme súborov, definovanom v štandardeISO/IEC 7816 - 4.

**Špecifikácie pre zabezpečenie digitálne uložených údajov na čipe**

Zabezpečenie údajov uložených na čipe definované v norme ICAO NTWG, PKI pre strojovo snímateľné cestovné doklady, ponúkajúce prístup len na čítanie, technická správa, verzia 1. 1.

Pre zabezpečenie údajov sa povinne požadujú nasledovné spôsoby:

* základná kontrola prístupu (Basic Access Control);
* doplnková kontrola prístupu (Supplemental Acces Control);
* pasívna autentifikácia (Passive Autentication);
* aktívna autentifikácia (Active Autentication);
* rozšírená kontrola prístupu (Extended Access Control);
* čipová autentifikácia (Chip Autentication);
* terminálová autentifikácia (Terminal Authetication);
  + 1. **Technická špecifikácia ďalších druhov cestovných dokladov SR**

Čistopisy ďalších druhov cestovných dokladov SR (diplomatický, služobný, cudzinecký pas a cestovné doklady podľa konvencií z rokov 1951 a 1954) budú vychádzať z verzie čistopisu cestovného pasu SR.

Materiál čistopisov, použité techniky vyhotovenia, ochranné prvky, texty, povolené tolerancie, kvalita vyhotovenia vrátane personalizácie musia vychádzať a byť minimálne na rovnakej úrovni ako majú v súčasnosti používané čistopisy dokladov. V prípade aplikácie modernejších ochranných prvkov do čistopisu dokladu Cestovný pas SR, budú tieto prvky doplnené do čistopisov ďalších druhov cestovných dokladov SR.

1. **Ďalšie osobitné podmienky, ktorým podlieha plnenie zmluvy:**
   1. **Všeobecné požiadavky**
      1. Dodanie testovacích specimenov dokladov formátu ID1 v počte cca 5 tis. kusov pre každý druh dodávaného dokladu a formátu ID3 (len cestovné pasy) v počte cca 5 tis. kusov, potrebných pre otestovanie spôsobilosti čistopisov dokladov na personalizačných zariadeniach umiestnených v NPC a ich nastavenia pre daný čistopis dokladu, konkrétne počty a termíny dodania pre jednotlivé druhy dokladov, ktoré sú uvedené v bode 1. opisu predmetu zákazky, budú dohodnuté s úspešným uchádzačom.
      2. Dodanie specimenov dokladov, ktoré sú uvedené v bode 1.1 opisu predmetu zákazky v počte 2 tis. kusov pre každý druh dokladu. Pre diplomatický pas, služobný pas, cudzinecký pas, cestovný doklad pre cudzinca – Dohovor 1951, cestovný doklad pre cudzinca – Dohovor 1954, je požadované množstvo pre každý doklad 500 kusov. Jedná sa o rovnaké čistopisy dokladov, ako budú dodávané úspešným uchádzačom a budú mať v grafickom vyhotovení zakomponované slovo „Specimen“.
      3. Vytvorenie a dodanie popisných knižiek jednotlivých druhov dokladov, ktoré sú uvedené v bode 1.1 opisu predmetu zákazky v počte 2 tis. kusov pre každý druh dokladu, pričom pre cestovné doklady požadujeme dodanie jednej popisnej knižky, kde budú zapracované všetky typy cestovných dokladov, taktiež pre povolenie na pobyt postačuje dodanie jednej spoločnej popisnej knižky.
      4. Náklady na výrobu a dodanie testovacích specimenov, a popisných knižiek sú súčasťou ceny predmetu zákazky uvedenej v bode 1.1. opisu predmetu zákazky.

**2.1.4.1** Konkrétne množstvo čistopisov dokladov, požadovaných v prvom kalendárnom roku bude stanovené v závislosti od termínu uzatvorenia realizačnej zmluvy a zostatku zásob jednotlivých druhov čistopisov dokladov v NPC.

**2.1.4.2** Verejný obstarávateľ bude objednávať čistopisy dokladov SR formátu ID 1 a ID 3 podľa aktuálnych potrieb a v súlade s kritériami na vyhodnotenie ponúk.

* + - 1. Maximálna lehota dodania čistopisov dokladov:
* formátu ID 1 (Vodičský preukaz, Osvedčenie o evidencii vozidla I a občiansky preukaz) je **do 120 dní**
* formátu ID 1 (Povolenie na pobyt, Zbrojný preukaz a Služobný preukaz) je **do 120 dní**
* Formátu ID 3 je do **120 dní**.
  + - 1. Po uzatvorení prvej realizačnej zmluvy na konkrétny typ dokladu a pred prvým začatím výroby čistopisov tohto konkrétneho dokladu tento podlieha vývoju, schvaľovaciemu procesu uvedenom v článku X Návrhu rámcovej dohody.

* + 1. **Súvisiace služby**

Spolu s dodaním predmetu zákazky je požadované do ceny zahrnúť aj nasledovné:

**2.1.5.1** Dizajn dokladu (projektový manažment) s nasledovnými míľnikmi so zapracovanými závislosťami (Ganttov graf):

* schválenie dizajnu čistopisu dokladu vrátane všetkých jeho ochranných prvkov
* schválenie nátlačkov
* schválenie finálnych výtlačkov
* dodávka testovacích specimenov
* dodávka specimenov (minimálne jeden mesiac pred prvou dodávkou čistopisov dokladov)
* prvá dodávka čistopisov dokladov

**2.1.5.2** Súčasťou dodávky dokladov je najmä:

* balenie čistopisov podľa špecifikácie verejného obstarávateľa
* bezpečný transport (security transport)
* dodacie listy v papierovej a v elektronickej podobe podľa špecifikácie dodanej verejným obstarávateľom
* súčinnosť pri nastavovaní personalizačnej technológie (nastavovanie mechanického posunu, otváranie knižky, parametrov laserového gravírovania, atramentovej tlače, čipovej personalizácie)
* vykonanie tzv. Key Ceremony, počas ktorej bude v NPC zavedený jedinečný kľúč použivaný iba medzi úspešným uchádzačom a verejným obstarávateľom za účelom uzamknutia čipov, a tým zamedzenia ich zneužitia v prípade straty kontroly nad čistopismi dokladov. Vygenerovanie a bezpečné (separátne) doručenie častí kľúča bude vykonané na náklady úspešného uchádzača zakaždým, ak dôjde ku kompromitácii kľúča.
* vytvorenie a dodanie špecifikácie produktu (predmetu dodania, čistopisu dokladu) s nominálnymi parametrami prvkov dokladu ako aj s povolenými toleranciami
* vytvorenie a dodanie katalógu chýb, ktorý bude obsahovať vzorky dokladu s názorne definovanými chybami
* pravidelné reklamačné stretnutia v priestoroch NPC (minimálne raz ročne) na konzultáciu vyradených nepodarkov počas vstupných kontrol a počas personalizácie.
* zabezpečenie dopravy a pobytu min. štyroch expertov verejného obstarávateľa pri schvaľovacom procese vývoja dokladov.
  + - 1. Upgrade ochranných prvkov na čistopise

Do cenovej kalkulácie je potrebné naplánovať upgrade ochranných prvkov použitých v konštrukcii čistopisu dokladu. Takto bude zabezpečené, že úroveň technologickej bariéry nebude klesať.

Odporúčame zvážiť použitie šošovkových štruktúr, upgrade CLI/MLI, za podmienky, že tieto štruktúry budú personalizovateľné na zariadeniach Datacard MX 6000, MPR 5000 a PB6500.

Ďalším vylepšením čistopisu dokladu môže byť použitie

* farieb/atramentov so špeciálnymi (novými) vlastnosťami
* prvkov s difrakčnými vlastnosťami (upgrade DOVID alebo doplnenie nových prvkov).

**Zdôvodnenie:** Počas predpokladanej doby trvania kontraktu 4 rokov je nutné vykonať úpravy dokladov, aby boli na úrovni najvyššieho technologického zabezpečenia danej doby. Je potrebné si uvedomiť, že v prípade, ak by čistopisy dokladov počas tohto obdobia neboli upravované, boli by takéto doklady v obehu aj o 14 rokov. To je v oblasti cenín a dokladov s ochrannými prvkami veľmi dlhá doba, doklady by boli na konci ich životnosti už technologicky zastarané a vznikal by veľký priestor na ich falšovanie a pozmeňovanie. Falšovateľské dielne sa zameriavajú práve na takéto doklady.

* + - 1. Ďalšie podmienky pre čistopisy dokladov
* Celá personalizácia čistopisov dokladov musí byť vykonateľná jedným prechodom čistopisu dokladu cez personalizačné zariadenie.
* Číslo čistopisu dokladu musí byť vyhotovené tak, aby bolo možné jeho rýchle a jednoznačné zosnímanie personalizačným zariadením. Preto je potrebné zabezpečiť, aby vyhotovenie čistopisu dokladu spĺňalo:
* číslo čistopisu dokladu musí byť vo výraznom kontraste s pozadím,
* pre optimálne zosnímanie je potrebné, aby sa pozadie pod snímaným číslom nemenilo (je konštantné, prípadne je minimálny farebný prechod),
* do pozadia čísla čistopisu dokladu nesmú zasahovať, alebo byť umiestnené ochranné prvky čistopisu dokladu (napr. DOVID, mikrotexty a pod.) prípadne popisné polia.

Čistopisy dokladov musia byť spôsobilé na laserovú personalizáciu na personalizačnom zariadení DATACARD PB 6500 nachádzajúcom sa v NPC.

**Zabezpečenie čipov**

Elektronické čipy musia byť počas transportu medzi výrobcom a NPC uzamknuté tzv. transportným kľúčom. Transportný kľúč bude dohodnutou procedúrou (key ceremony) doručený a zadaný do HSM v NPC.

* + 1. **Iné (nefunkčné) požiadavky pre čistopisy dokladov formátu ID3 a ID1.**

Táto časť obsahuje sumár nefunkčných požiadaviek, ktoré sú aplikovateľné na každý typ čistopisu.

**2.1.6.1** Súlad s normami

Jednotlivé čistopisy dokladov musia byť v súlade s relevatnými normami, predpismi a zákonmi, ktorých pôvodcom sú:

* Svetové organizácie (ICAO, ISO)
* Európske spoločenstvo (EÚ, EK)
* Inštitúcie na bezpečnosť (BSI, NBÚ)
* Národná legislatíva (NR SR)

**2.1.6.2** Certifikácia čipu (platforma, OS a aplikácia)

V prípade aplikácie čipu v čistopise dokladu (platforma, OS a aplikácia) musí byť tento certifikovaný relevantnou organizáciou (napr. NBÚ, BSI)

* + - 1. Číslo čistopisu dokladu

Predtlač čísla na čistopise dokladu musí byť vyhotovená tak, aby nedochádzalo k zhoršovaniu kvality jeho zosnímania personalizačným zariadením. Preto je potrebné zabezpečiť, aby vyhotovenie čistopisu dokladu spĺňalo nasledovné požiadavky:

* predtlačené číslo musí byť vo výraznom kontraste s pozadím
* pre ideálne zosnímanie je potrebné, aby sa pozadie pod snímaným číslom nemenilo (je konštantné, prípadne je minimálny farebný prechod)
* do pozadia predtlače nesmú zasahovať, alebo byť umiestnené ochranné prvky čistopisu dokladu (napr. DOVID, mikrotext a pod.) prípadne popisné polia.
  + - 1. Laserové gravírovanie

Čistopisy dokladov musia byť spôsobilé na laserovú personalizáciu na personalizačných zariadeniach

* DATACARD MPR 5000 a MX 6000 pre ID-1,
* DATACARD PB6500 pre ID-3

nachádzajúcich sa v NPC.

* + - 1. Reportovanie

Na mesačnej báze poskytuje NPC štatistiky nepodarkovosti relevantných dokladov, aby mohol výrobca reagovať na trendy v charaktere nepodarkovosti.

Výrobca zas na požiadanie poskytne stav skladových zásob polotovarov špecifických pre konkrétny typ čistopisu dokladu.

* + - 1. Dokumentácia

Dokumentácia každého druhu čistopisu dokladu pozostáva z nasledovných dokumentov:

* Špecifikácia produktu

Dokument špecifikácia produktu obsahuje parametre čistopisu dokladu (rozmery, pozície, farby, popisy ochranných prvkov, tolerancie)

* Katalóg chýb

Katalóg chýb obsahuje popisy jednotlivých kategórií chýb s názornými príkladmi (specimen, časti specimenov, čistopisov dokladov alebo aj dokladov), čo je považované za reklamovateľnú chybu a čo nie.

* Kódovník chýb

Kódovník chýb obsahuje štandardizované označenie chýb dokladov používané v NPC s ich popisom.

* Popisná knižka

Popisnou knižkou rozumieme informačný prospekt, musí byť vyhotovený minimálne v slovenskom a anglickom jazyku.

* + - 1. Bezpečnosť

Uchádzač musí disponovať úrovňou ochrany utajovaných skutočností na stupeň „EU SECRET“. Priemyselná bezpečnosť sa musí vzťahovať aj na všetky prevádzky, v ktorých sa budú čistopisy dokladov SR vyrábať. ~~Uchádzač musí preukázať existenciu certifikátu poskytnutím jeho overenej kópie ešte pred podpisom rámcovej dohody.~~

Uchádzač musí preukázať existenciu oprávnenia na oboznamovanie sa s utajovanými skutočnosťami na požadovaný stupeň úrovne ochrany ešte pred podpisom rámcovej dohody, a to poskytnutím overenej kópie oprávnenia, pokiaľ taký postup neodporuje právnemu poriadku krajiny sídla uchádzača. Pokiaľ poskytnutie kópie oprávnenia podľa predchádzajúcej vety odporuje právnemu poriadku krajiny sídla uchádzača, uchádzač túto skutočnosť oznámi verejnému obstarávateľovi a verejný obstarávateľ si predmetné potvrdenie vyžiada postupom vyplývajúcim z príslušnej medzinárodnej dohody na úseku vzájomnej ochrany utajovaných skutočností, ktorou je Slovenská republika viazaná a z právneho poriadku krajiny sídla uchádzača; uchádzač na tento účel poskytne verejnému obstarávateľovi primeranú súčinnosť. Úspešný uchádzač má povinnosť disponovať touto previerkou po celú dobu platnosti Rámcovej dohody.

* + - 1. Právne a licenčné podmienky alebo zamedzenie porušovania patentov

Verejný obstarávateľ bude majiteľom práva na výtvarný dizajn dokladov. Verejný obstarávateľ má výhradné právo v neobmedzenom rozsahu bezodplatne používať grafický dizajn v neobmedzenom územnom rozsahu v súvislosti s výrobou neobmedzeného množstva dokladov a ostatnými činnosťami súvisiacimi s ich používaním. Právo verejného obstarávateľa na používanie grafického dizajnu podľa prechádzajúcej vety zároveň okrem iného zahŕňa:

* právo poskytnúť výkon práva na používanie grafického dizajnu aj iným osobám povereným verejným obstarávateľom výrobou dokladov
* právo používať grafický dizajn na publikačné a reklamné účely a za tým účelom umožniť výkon práva na používanie grafického dizajnu tretím osobám.
  + 1. **Požiadavky na kvalitu**

**2.1.7.1** Vstupná kontrola kvality

Jednotlivé čiastkové dodávky čistopisov dokladov budú preverené vstupnou kontrolou kvality. Táto kontrola je založená na štandarde ISO, inšpekčná úroveň S-2, AQL 1,5%. Odvodené kvalitatívne kritérium je nasledovné: v kontrolovanej dodávke nie je viac ako 5% náhodne vybraného množstva čistopisov dokladov chybných. Dodávka je považovaná za chybnú, ak viac ako 5% náhodne vybraných čistopisov dokladov je chybných, alebo všetky čistopisy dokladov v čiastkovej dodávke sú chybné.

Prakticky je z čiastkovej dodávky čistopisov dokladov náhodne vybraných 500 kusov (podľa špecifikácie ISO), ktoré sú kontrolované na jednotlivých stanovištiach kontroly podľa dohodnutých kvalitatívnych parametrov špecifikovaných v nasledovných dokumentoch:

* Špecifikácia produktu – obsahuje parametre čistopisu dokladu (rozmery, pozície, farby, popisy ochranných prvkov, tolerancie)
* Katalóg chýb – obsahuje popisy jednotlivých kategórií chýb s názornými príkladmi, čo je považované za reklamovateľnú chybu a čo nie
* Kódovník chýb – obsahuje štandardizované označenie chýb NPC s ich popisom
* Popisná knižka čistopisu dokladu

Za chybný čistopis dokladu sa považuje taký, ktorý nespĺňa niektorý parameter uvedený v špecifikácii produktu alebo obsahuje chybu uvedenú v katalógu chýb.

Jednotlivé čiastkové dodávky čistopisov dokladov sú preverené vstupnou kontrolou kvality, na základe ktorej sa akceptuje dodávka ako celok.

Dodávka je akceptovaná, ak celkový počet nájdených nepodarkov v kontrolovanej vzorke (500ks) nepresiahne 25 ks.

Kontrola kvality je zameraná najmä na:

* kontrolu povrchu (škrabance) – nahmatateľné škrabance v oblasti personalizácie podoby držiteľa a CLI nie sú akceptovateľné
* kontrolu nečistôt
* kontrolu rozmerov čistopisu dokladu (výška, šírka, hrúbka) – je neakceptovateľné, ak nie sú dodržané nominálne rozmery definované ISO
* kontrolu pozícií prvkov (za použitia fólií z katalógu chýb) – je neakceptovateľné, ak sú pozície mimo tolerancií
* kontrolu UV (pomocou UV svetelného zdroja) – UV grafika musí byť kompletná
* kontrolu OVI prvkov – je neakceptovateľné, ak OVI nie je nanesená rovnomerne
* kontrolu CLI alebo MLI prvku – v oblasti CLI alebo MLI nie sú akceptovateľné žiadne vlákna, prachové častice a farebné škvrny
* kontrolu DOVID prvku – je neakceptovateľné, ak chýba časť DOVID prvku
* kontrola čísla čistopisu dokladu – je neakceptovateľné, ak je číslo nekompletné alebo nečitateľné
* kontrolu ostatných parametrov uvedených v špecifikácii dokladu a katalógu chýb,

Ak je jeden z kontrolovaných parametrov mimo akceptovateľnej úrovne, čistopis dokladu je vyradený ako chybný.

Jednotlivé kontroly sa vykonávajú v závislosti na konkrétnom druhu čistopisu dokladu, podľa toho, či sa kontrolovaný element na dokumente nachádza.

**2.1.7.2** Všeobecné požiadavky na kvalitu dodaných čistopisov dokladov

* čistopisy dokladov nesmú obsahovať žiadne ďalšie nedostatky, ktoré by znemožňovali ich riadnu laserovú personalizáciu za obvyklých podmienok pri obdobných polykarbonátových kartách na personalizačných strojoch umiestnených v NPC (napr. nedostatky, ktoré by spôsobili, že na personalizáciu by bolo potrebné dlhšie pôsobenie laserového lúča, ako je obvyklé)
* celá personalizácia čistopisov dokladov musí byť vykonateľná jedným prechodom čistopisu dokladu cez personalizačné zariadenie
* čistopisy dokladov musia byť spôsobilé na laserovú personalizáciu na personalizačnom stroji minimálne v kvalite personalizácie totožnej s kvalitou personalizácie na vzoroch jednotlivých dokladov, ktoré sú súčasťou tejto špecifikácie
* musia byť čisté, t.j. na povrchu dátovej strany sa nesmú nachádzať žiadne nečistoty (napríklad prach a pod.) znemožňujúce ich riadnu personalizáciu v určenej kvalite podľa zmluvy
* nesmú obsahovať nečistoty (napríklad prach, vlákna, potlačovú farbu, škvrny a pod.) znemožňujúce ich riadnu personalizáciu v určenej kvalite podľa zmluvy
* musia obsahovať všetky vyššie uvedené ochranné prvky, ktoré nesmú byť poškodené
* povrch dátovej strany nesmie byť poškriabaný, nerovnomerný alebo inak poškodený
* musia obsahovať čip uchovávajúce biometrické údaje a jeho zabezpečenie vrátane zamedzenia neoprávneného prístupu podľa dodatočnej technickej špecifikácie
* polykarbonátová karta (dátová strana) musí byť v dohodnutých toleranciách, nesmie byť poškriabaná preseknutá, deravá, odlepená alebo inak poškodená
* pasové knižky sa nesmú samovoľne otvárať.
  + 1. **Preprava čistopisov dokladov**

Úspešný uchádzač je povinný zabaliť čistopisy dokladov nasledovným spôsobom:

* budú zabalené v riadnom exportnom obale zabezpečujúcom čistopisy dokladov proti poškodeniu, zničeniu, odcudzeniu a sprístupneniu tretím neoprávneným osobám počas ich prepravy do miesta dodania a počas ich skladovania,
* balenie čistopisov dokladov:
* čistopisy dokladov formátu ID 1 budú zabalené v papierových v škatuliach z tvrdého papiera po 500 ks (ďalej len „škatuľa“, box); 4 škatule budú zviazané do väčších škatúľ (ďalej len „väčšia škatuľa“ large box); max. 40 väčších škatúľ bude zabalených v jednej europalete(big box); číslovanie škatúľ, väčších škatúľ a europaliet bude priebežné (t.j. po číslach za sebou nasledujúcich), formát bude vzájomne odsúhlasený
* čistopisy dokladov formátu ID 3 budú zabalené v papierových v škatuliach z tvrdého papiera po 100 ks (ďalej len „škatuľa“ box); max. 135 škatúľ bude zabalených na europaletách; číslovanie škatúľ a europaliet bude priebežné (t.j. po číslach za sebou nasledujúcich), formát bude vzájomne odsúhlasený.
* každá väčšia škatuľa bude zalepená bezpečnostnou páskou, označenou pečiatkou úspešného uchádzača, a označená nálepkou s čiarovým kódom (údaje a formát nálepky bude definovaný MV SR
* každá škatuľa bude obsahovať písomný doklad s údajmi o jej vnútornom obsahu a s číslami čistopisov dokladov v nej zabalených, a označená nálepkou s čiarovým kódom (údaje a formát nálepky bude definovaný verejným obstarávateľom)
* každá dodávka bude obsahovať protokol v písomnej a elektronickej forme na CD vo formáte XML, požadované údaje budú definované verejným obstarávateľom
* úspešný uchádzač je povinný dopraviť čistopisy dokladov do miesta dodania bezpečnostným transportom.
* pred transportom budú škatule (box, large box) skontrolované a naukladané na europalety
* europalety budú naložené - zabezpečené tak, aby sa predišlo akémukoľvek poškodeniu pri ich preprave
* po úkonoch naloženia budú následne všetky dvere úložného priestoru kamióna uzamknuté a zabezpečené bezpečnostnou plombou
* počas trvania transportu zabezpečí dopravca jeho monitorovanie riadiacim strediskom prostredníctvom GPS/GPRS. Vodiči, počas transportu musia kontaktovať riadiace stredisko v definovaných časových intervaloch
* dopravca bude zabezpečovať nakladanie a vykladanie europaliet. Pre túto činnosť bude mať vyškolený pracovný tím a potrebné technické prostriedky
* údaje o transporte ako je predpokladaný čas odovzdania, identita vodičov, TEČ, typ vozidla a čísla pečatí úložného priestoru kamiónu budú zaslané dohodnutým šifrovaním elektronickou poštou do NPC na určenú e-mailovú adresu deň vopred dohovoreným spôsobom
* dopravca bude všestranne chrániť záujmy verejného obstarávateľa, najmä s ohľadom na ochranu prepravy zásielky proti škodám, ktoré by mohli vzniknúť pri preprave, a to najmä ich poškodením alebo odcudzením
* zodpovednosť - bezpečnosť za celý transport až do jeho vyloženie nesie dopravca
* dopravca je povinný oznámiť akékoľvek nepredvídateľné udalosti, ktoré by mohli mať vplyv na nedodržanie lehoty dopravy (napríklad poveternostné podmienky, dopravné nehody, zmena oprávnenej osoby a pod) bezodkladne na vopred dohodnuté tel. čísla.

Miesto dodania je: Národné personalizačné centrum prezídia Policajného zboru, Vápencová 36, 840 09 Bratislava – Devínska Nová Ves.

* + 1. **Po dodaní prvej dodávky a po skončení zmluvného vzťahu  musí byť v elektronickej forme použiteľnej pre výrobu dokladu samostatne dodaný:**
* výtvarný a grafický dizajn čistopisov dokladov ID 1 a ID 3 spracovaný podľa ústredných výtvarných prvkov dodaných verejným obstarávateľom
* grafický bezpečnostný dizajn čistopisov dokladov ID 1 a ID 3
* dizajn OVI prvku
* popis farieb použitých pri výrobe čistopisov dokladov,
* dizajn ochranného prúžku.

Výtvarný a grafický dizajn, grafický bezpečnostný dizajn, dizajn OVI prvku a dizajn ochranného prúžku bude podliehať schváleniu verejným obstarávateľom.

* + 1. Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technické alebo iné normy a/alebo štandardy, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.

## Definície pojmov

### Ochranná podtlač

líniová grafika tvorená kombináciou grafických ochranných prvkov – jemných liniek, antikopírovacích motívov, militextov a mikrotextov

### Irisová tlač

líniová grafika s plynulými farebnými prechodmi

### Pozitívny a/alebo negatívny mikrotext

rozmerovo malé písmená tlačené v pozitívnom a/alebo negatívnom obraze, viditeľné len pri zväčšení

### UV grafika

líniová grafika viditeľná v UVA žiarení (315-400 nm) alebo UVC (254 nm)

### Opticky variabilná farba (OVI)

špeciálna farba, použitá na tlač grafického ochranného prvku, vyznačujúca sa zmenou farebného odtieňa v závislosti od zmeny uhla pohľadu

### Reliéfna štruktúra

razbou do laminátu vytvorený hmatateľný vystúpený ochranný prvok

### Personalizácia

### údaje vyhotovené do čistopisu laserovým gravírovaním

### CLI/MLI prvok

ochranný prvok vyhotovený laserovým gravírovaním (v procese personalizácie čistopisu) cez vertikálnu/horizintálnu optickú šošovkovú štruktúru

### Negatívne VIN číslo

číslo v negatívnom obraze (vytvorené znakmi na tmavom pozadí) vyhotovené laserovým gravírovaním (v procese personalizácie čistopisu)

### Čip

pamäťové médium uchovávajúce dáta o vozidle a jeho majiteľovi, obsah čipu zabezpečujú mechanizmy aktívnej a pasívnej autentifikácie

### DOVID

opticky variabilný prvok založený na technológii difrakčných vrstiev vytvorený pomocou princípov elektrónovej litografie.

Aplikovaný DOVID sa musí nachádzať medzi vrstvami polykarbonátu, a nie na povrchu, kde by došlo k nadmernému oderu citlivého povrchu takéhoto prvku (kvôli oteruvzdornosti).

### Strojovo čitateľná zóna (MRZ)

zóna obsahujúca údaje vyhotovené fontom písma OCR– B, overiteľné čítacím zariadením.

### CP

cestovný pas s bezkontaktným čipom

### OP (eID)

občiansky preukaz s kontaktným čipom

### VP

vodičský preukaz

### OoE I

osvedčenie o evidencii časť I s kontaktným čipom

### eDoPP

### povolenie na pobyt s bezkontaktným a kontaktným čipom

### SP

Služobný preukaz – preukaz pre pracovníkov MV SR

### ZP

Zbrojný preukaz

### NPC

### Národné personalizačné centrum Ministerstva vnútra SR

### MV SR

### Ministerstvo vnútra Slovenskej republiky

### ICAO,

Medzinárodná asociácia pre civilné letectvo

### ISO

Medzinárodná organizácia pre štandardizáciu

### EÚ

Európska únia

### EK

Európska komisia

### BSI

Nemecký spolkový úrad pre informačnú bezpečnosť

### NBÚ

Národný bezpečnostný úrad

### OS

Operačný systém

### HSM

Hardvérové zariadenie, ktoré slúži na ochranu kľúčov

### OVI prvok

Opticky variabilná farba – Optically Variable Ink

### OPIS

Operačný program informatizácia spoločnosti

### Referencie

[1] Nariadenie Rady (ES) č. 2252/2004 o normách pre bezpečnostné znaky a biometriu v pasoch a cestovných dokladoch vydávaných členskými štátmi"

[2] ICAO NTWG, Zavedenie biometrických strojovo snímateľných cestovných dokladov, Technická správa, verzia 2.0 z 5. mája 2004 [ICAO Bio]

[3] ISO/IEC 14443, Identifikačné karty - Karty s bezkontaktným(i) integrovaným(i) obvodom(mi) - Proximity karty

[4] ICAO NTWG, Používanie bezkontaktných integrovaných obvodov na strojovo snímateľných cestovných dokladoch, technická správa, verzia 3.1 zo 16. apríla2003

[5] Medzinárodná organizácia pre civilné letectvo (ICAO), Strojovo snímateľné cestovné doklady, Dokument č. 9303, časť 1, Strojovo snímateľné pasy, návrh Šiesteho vydania, rok 2006

[6] ICAO NTWG, Vývoj logickej dátovej štruktúry - LDS pre doplnkové technológie rozšírenia kapacity, technická správa, revízia 1.7 z 18. mája 2004

[7] ICAO NTWG, PKI pre strojovo snímateľné cestovné doklady ponúkajúce ICC prístup len na čítanie, technická správa, verzia 1.1 z 1. októbra 2004

[8] ISO/IEC 7816-4, Identifikačné karty - Karty s integrovaným obvodom – časť 4: Organizácia, zabezpečenie a príkazy pre prenos

[9] Bezpečnostné mechanizmy vyššieho rádu pre strojovo snímateľné cestovné doklady,verzia1.014]. Spoločné kritériá profilu ochrany pri strojovo snímateľných cestovných dokladoch s „aplikáciou ICAO", Základná kontrola prístupu, verzia 1.0

[10] Spoločné kritériá profilu ochrany pri strojovo snímateľných cestovných dokladoch s „aplikáciou ICAO", Rozšírená kontrola prístupu, verzia 1.0

[11] ISO/IEC 7816-8:2004, Identifikačné karty - Karty s integrovaným obvodom- časť 8: Príkazy pre bezpečnostné operácie,

[12] EU Technical Guideline TR 03110 - "Advanced Security Mechanisms forMachine Readable Travel Documents-Extended Access Control",V1.11,2008 (v schvaľovaní),

[13] BSI TR-03 111: Technical Guideline: Elliptic Curve Cryptography (ECC) based on ISO 15946, version 1.0 – BSI,

[14] Rozhodnutie EK z 20. 5. 2009, ktorým sa upravujú technické špecifikácie pre jednotný formát povolení na pobyt pre štátnych príslušníkov tretích krajín